Datasets:

9wimu9
/

news_first_dataset

Dataset card Data Studio Files Files and versions Community

Split (1)

train · 28.7k rows

Subsets and Splits

No saved queries yet

Save your SQL queries to embed, download, and access them later. Queries will appear here once saved.

date stringlengths 24 24	title stringlengths 0 176	short_title stringlengths 10 69	content stringlengths 0 19.7k
2018-07-17T06:25:11.000Z	මනුෂ්‍ය ඝාතනයකට වරදකරුවන් වූ තිදෙනෙකුට මරණ දඬුවම	මනුෂ්‍ය ඝාතනයකට වරදකරුවන් වූ තිදෙනෙකුට මරණ දඬුවම	COLOMBO (News 1st) - මනුෂ්‍ය ඝාතනයකට වරදකරුවන් වූ විත්තිකරුවන් තිදෙනෙකුට කොළඹ මහාධිකරණය අද මරණ දඬුවම නියම කර තිබේ. ඒ ,1999 වර්ෂයේ නොවැම්බර් 02 වන දා පන්නිපිටියේදී තියුණු ආයුධයකින් පහරදී පුද්ගලයෙකු ඝාතනය කිරීම සහ ඔහුගේ බිරිඳට බරපතළ තුවාල සිදු කිරීම යන චෝදනාවලට වරදකරු කරමිනි. තව ත් අධිචෝදනා දෙකකට ඔවුන් වරදකරුවන් බව, තීරණය කළ කොළඹ මහාධිකරණ විනිසුරු විකුම් කළුආරච්චි මහතා පළමු විත්තිකරුට බරපතළ වැඩ සහිත අවුරුදු හතහමාරක සිරදඬුවමක් සහ සෙසු විත්තිකරුවන් දෙදෙනාට වසර 06 ක් බැගින් සිර දඬුවම් නියම කළේය. මීට අමතරව විත්තිකරුවන්ට රුපියල් 50,000 බැගින් වූ දඩයක් ද නියම කෙරිණි. අසල්වැසියන් අතර ඇති වූ ගැටුමකදී මෙකී ඝාතනය සහ තුවාල සිදුකර ඇති බව පැමිණිල්ලේ සඳහන් වේ.
2018-07-17T06:17:08.000Z	මුලතිව් කිමිදුම් පුහුණු පාසලේ සංග්‍රාමික කිමිදුම්කරුවන් 40 දෙනෙක් විසිර යති	සංග්‍රාමික කිමිදුම්කරුවන් 40 දෙනෙක් විසිර යති	COLOMBO (News 1st) - මුලතිව්, නයාරු ප්‍රදේශයේ ස්ථාපනය කර ඇති සංග්‍රාමික කිමිදුම් පුහුණු පාසලේ පාඨමාලා අංක - 5 සාර්ථකව හැදෑරු නිලධාරීන් 2 ක් සහ සෙසුනිලයින් 38 දෙනෙකුගේ විසිර යෑමේ උත්සවයක් පැවැත් විණි. ඒ, පසුගිය ජූලි 15 වන දින මුලතිව්, නයාරු මුහුදු වෙරළේදී ය. මෙම මූලික කිමිදුම් පාඨමාලාව හැදැරීමෙන් දක්‍ෂ කිමිදුම්කරුවෙකුවීමට අවශ්‍ය කිමිදුම් ක්‍රමෝපායන්, ආරක්‍ෂිත ඉරියව් ආදිය අධ්‍යයනය කිරීමට අවස්ථාව උදාවිය. යුද හමුදාධිපති ලුතිනන් ජෙනරාල් මහේෂ් සේනානායක මහතාගේ ප්‍රධානත්වයෙන් පැවති උත්සවයේදී මෙම පාඨමාලාවේ සෑම අතින්ම අතිශූර සෙබලාට හිමි සම්මානය පිරිණැමුණු අතර මෙම අවස්ථාවට ජ්‍යේෂ්ඨ නිලධාරීන්, අනෙකුත් නිලධාරීන් සහ සෙසුනිලයින් රැසක් එක් ව සිටියහ. සෑම අතින්ම අතිශූර සෙබලාට හිමි සම්මානය කමාන්ඩෝ රෙජිමේන්තුවේ කපිතාන් ජේ.ඒ.එම්.සී. අමරසිංහ ටත් හොඳම පිහිනුම්කරු සහ කිමිඳුම්කරු ලෙස 2 වන විශේෂ බලකායේ ලාන්ස් කෝප්‍රල් කේ.ඒ.අයි. නදීෂ්ට හිමි විය. පාඨමාලාවේ හොඳම ශාරීරික යෝග්‍යතාවය හිමි සිසුවා ලෙස 4 වන විශේෂ බලකායේ කෝප්‍රල් පී. ඩි. ඩබ්ලිව්. කරුණාරත්න වෙත යුද හමුදාපති අතින් සම්මානය පිරිනැමිණි. ඡායාරූප : ශ්‍රී ලංකා යුද හමුදාව
2018-07-17T05:32:48.000Z	ඇඹිලිපිටිය ප්‍රා. සභාවේ සභාපති එම්.කේ. අමිලට මාස 03 ක සිරදඬුවමක්	ඇඹිලිපිටිය සභාපති එම්.කේ. අමිලට මාස 03ක සිරදඬුවමක්	COLOMBO (News 1st) - ඇඹිලිපිටිය ප්‍රාදේශීය සභාවේ සභාපති එම්.කේ. අමිල මහතාට අද මාස 03ක සිරදඬුවමක් නියම කෙරිණි. ඒ, පොලිස් නිලධාරියෙකුගේ රාජකාරියට බාධා කිරීමේ සිද්ධියකට ඇඹිලිපිටිය ප්‍රධාන මහේස්ත්‍රාත් අධිකරණය හමුවේ පැවති නඩු විභාගයෙන් අනතුරුවයි. පොලිස් නිලධාරියාට රුපියල් 30,000ක වන්දියක් ගෙවන ලෙසට ද ඇඹිලිපිටිය ප්‍රධාන මහේස්ත්‍රාත් එච්.අයි.කේ. කාහිංගල මහතා නියෝග කර සිටියේය. ඊට අමතරව රුපියල් 1500 බැගින්, රුපියල් 3000ක දඩයක් ද ප්‍රාදේශීය සභා සභාපතිවරයාට නියම කෙරිණි. අදාළ චෝදනාවට වරදකරු බවට නිගමනය කළ, ඇඹිලිපිටිය ප්‍රධාන මහේස්ත්‍රාත්වරයා විත්තිකරුට වසරක සිරදඬුවමක් නියම කර එය මාස 09ක් සඳහා සඳහා අත්හිටවනු ලැබිණි.
2018-07-17T05:04:40.000Z	අම්පාර දිස්ත්‍රික්කයේ යල කන්නයේ වී වගාව ඇරඹේ	අම්පාර දිස්ත්‍රික්කයේ යල කන්නයේ වී වගාව ඇරඹේ	COLOMBO (News 1st) - මෙවර අම්පාර දිස්ත්‍රික්කයේ යල කන්නයේ වී වගාව ආරම්භ වී තිබේ. රජයේ නිල පුවත් වෙබ් අඩවිය සඳහන් කළේ, ඒ අනුව පොතුවිල්, අක්කරෙයිපත්තුව, තිරුක්කෝවිල්, සමන්තුරෙයි, ඉරක්කාමම් ආදී ප්‍රදේශවල වී වගාව ඇරඹුන බවයි. ඉකුත් වසරට සාපේක්ෂව මේ වසරේ යල කන්නයෙන් වඩා හොඳ අස්වැන්නක් නෙලා ගැනීමට අපේක්ෂා කරන බව ගොවීන් ප්‍රකාශ කළහ.
2018-07-17T03:00:04.000Z	මහ මුහුදේ අතරමං නොකළ මනුස්සකම...	මහ මුහුදේ අතරමං නොකළ මනුස්සකම...	COLOMBO (News 1st) : නාවික හමුදාව විසින් මුහු‍දේ පාවෙමින් සිටි ඉන්දීය ධීවරයින් දෙදෙනෙකු බේරා ගනු ලැබ තිබේ. ඊයේ මුහුදේ පාවෙමින් සිටි ඉන්දීය ධීවරයින් දෙදෙනා නිරීක්ෂණය කර ඇත්තේ, ශ්‍රී ලංකාවට අයත් උතුරු මුහුදු ප්‍රදේශයේ මුර සංචාරයේ යෙදි සිටි සෙබළුන් විසිනි. ඒ කච්චතිව් දූපතට වයඹ දෙසින් නාවික සැතපුමකට පමණ ඔබ්බෙන් වූ මුහුදු ප්‍රදේශයේදීයි. සෘජුෆෝම් අධාරකයක් මත පාවෙමින් සිටී ධීවරයින් දෙදෙනා මුදා ගැනීම සඳහා ක්‍රියාත්මක වූ නාවික හමුදාව එම ධීවරයින් මුදවා ගැනීම සඳහා වේග ප්‍රහාරක යාත්‍රාවක් පිටත් කර යවා තිබේ. නාවික හමුදාව පැවසුවේ, ඒ අනුව වේග ප්‍රහාරක යාත්‍රාව මගින් එම ඉන්දීය ධීවරයින් දෙදෙනා නිරුපද්‍රිතව මුදා ගැනීමෙන් පසු කන්කසන්තුරයේ නාවික හමුදා කඳවුරට රැගෙන ඒමෙන් අනතුරුව ප්‍රථමාධාර ලබා යොමුකර ඇති බවයි. ඉදිරි විමර්ශන සඳහා අදාළ ධීවරයින් දෙදෙනා කන්කසන්තුරෙයි, පොලීසිය වෙත භාර දී තිබේ. ඡායාරූප : ශ්‍රී ලංකා නාවික හමුදාව
2018-07-17T02:41:39.000Z	ජනපති ජෝර්ජියාවේ නිල සංචාරයක් අරඹයි	ජනපති ජෝර්ජියාවේ නිල සංචාරයක් අරඹයි	COLOMBO (News 1st) : විවෘත රාජ්‍ය හවුල්කාරිත්වයේ නායක හමුවට සහභාගිවීම සඳහා ජනාධිපති මෛත්‍රීපාල සිරිසේන මහතා ජෝර්ජියාව බලා පිටත්ව ගොස් තිබේ. ජනාධිපති මාධ්‍ය අංශය පැවසුවේ, 6 වන ලෝක වනාන්තර සතිය සැමරුම් සමුළුවට හා ලෝක වන සංරක්ෂණ කමිටුවේ 24 වන සැසිවාරයට සහභාගීවීම සඳහා ඉතාලියේ තෙදින නිල සංචාරයක නිරත වූ ජනාධිපතිතුමා එම සංචාරය සාර්ථකව නිමකර අද අලුයම ජොර්ජියාවේ ෂෝටා රූස්ට්වේලි ටිබිලිසි ජාත්‍යන්තර ගුවන් තොටුපොළ වෙත ළඟා වූ බවයි. ගුවන් තොටුපොළේ දී එරට නියෝජ්‍ය විදේශ කටයුතු අමාත්‍ය ජෝර්ජ් ශර්වාෂිද්සේ මහතා ඇතුළු නියෝජිත පිරිසක් ජනාධිපතිතුමා පිළිගනු ලැබූ තිබේ. විවෘත රාජ්‍ය හවුල්කාරිත්වය සමුළුව හෙට පෙරවරුවේ ටිබිලිසි සම්මන්ත්‍රණ සහ සමුළු ශාලාවේදී ඇරඹෙන අතර හෙට දිනයේදීම සමුළුව අමතන ජනාධිපතිතුමා මෙම හවුල්කාරිත්ව අරමුණු සාක්ෂාත් කර ගැනීමට ශ්‍රී ලංකාව මේ වන විට ගෙන ඇති සාධනිය පියවරයන් පිළිබඳව අදහස් දැක්වීමට නියමිතයි. විවෘත රාජ්‍ය හවුල්කාරිත්වය, පුරවැසියන් කෙරෙහී දැක්වෙන විනිවිදභාවය, වගවීම, මහජන සහභාගිත්වය, වැඩිදියුණු කිරිම උදෙසා සැකසුනු යාන්ත්‍රණයකි. විවෘත රාජ්‍ය හවුල්කකාරිත්වය 2011 වර්ෂයේදී ජාත්‍යන්තර මට්ටමින් විධිමත්ව ස්ථාපිත කෙරුණු අතර වර්තමාන රජය විසින් ගෙනයනු ලබන යහපාලන වැඩපිළිවෙළ අගයමින් එකී හවුල්කාරිත්වය සමග එක් වන ලෙස ලද ආරාධනය අනුව 2015 වසරේදී ශ්‍රී ලංකාව ඒ හා එක්වී තිබේ. එහි සාමාජිකත්වය ලබාගත් ප්‍රථම දකුණු ආසියාතික රට ශ්‍රී ලංකාවයි. මේ වන විට ලෝකයේ රාජ්‍යයන් 75 ක් විවෘත රාජ්‍ය හවුල්කාරිත්වයේ සාමාජිකත්වය ලබාගෙන තිබේ.
2018-07-17T02:30:27.000Z	නියෝමාල් රංගජීව හා රංජන් ළමාහේවා යළි රිමාන්ඩ්	නියෝමාල් රංගජීව හා රංජන් ළමාහේවා යළි රිමාන්ඩ්	COLOMBO (News 1st) : පොලිස් මත්ද්‍රව්‍ය නාශක කාර්යාංශයේ, වැටලීම් අංශයේ ස්ථානාධිපති පොලිස් පරික්ෂක නියෝමාල් රංගජීව හා හිටපු බන්ධනාගාර කොමසාරිස් එමිල් රංජන් ළමාහේවා යන මහත්වරුන් ලබන 31 වන දා දක්වා යළි රක්ෂිත බන්ධනාගාරගත කර තිබේ. ඒ, සැකකරුවන් අද කොළඹ අතිරේක මහේස්ත්‍රාත් ප්‍රියන්ත ලියනගේ මහතා හමුවට ඉදිරිපත් කිරීමෙන් අනතුරුවයි. නියොමාල් රංගජිව හා එමිල් රංජන් ළමාහේවා යන මහත්වරුන් සැකපිට අත්අඩංගුවට ගෙන රක්ෂිත බන්ධනාගාරගත කර සිටින්නේ, වැලිකඩ බන්ධනාගාරයේ සිරකරුවන් හා රැඳවියන් 27 දෙනෙකු වෙඩි තබා ඝාතනය කිරමේ සිද්ධිය සම්බන්ධයෙනුයි.
2018-07-17T01:40:28.000Z	උසස් පෙළ විභාගයේ පෞද්ගලික පන්ති 31 මධ්‍යම රාත්‍රියෙන් පසු තහනම්	උ/පෙළ පෞ. පන්ති 31 මධ්‍යම රාත්‍රියෙන් පසු තහනම්	COLOMBO (News 1st) - මෙවර උසස් පෙළ විභාගයේ පෞද්ගලික පන්ති පැවැත්වීම මේ මස 31 වන දා මධ්‍යම රාත්‍රියෙන් පසු තහනම් වන බව විභාග දෙපාර්තමේන්තුව පවසයි. විභාග කොමාසාරිස් ජනරාල් සනත් බී. පූජිත මහතා සඳහන් කළේ, ඒ අනුව එදින මධ්‍යම රාත්‍රියෙන් පසු පෞද්ගලික පන්ති පැවැත්වීම, දේශන පැවැත්වීම සහ සම්මන්ත්‍රණ පැවැත්වීම තහනම් වන බව ය. 2018 අධ්‍යයන පොදු සහතික පත්‍ර උසස් පෙළ විභාගය අගෝස්තු මස 06 වන දා ආරම්භ වී සැප්තැම්බර් පළමු වන දා අවසන් වේ. මෙවර උසස් පෙළ විභාගය සඳහා පාසල් සහ පෞද්ගලික අයැදුම්කරුවන් 321,469 දෙනෙකු විභාගයට පෙනී සිටීමට නියමිත ය.
2018-07-17T01:30:54.000Z	ඩොල්ෆින් මත්ස්‍යයින්ගේ ජීවිතවලට බලපෑම් එල්ල කළ, හොංකොං සහ චීනය යා කෙරෙමින් ඉදිකෙරෙන පාලම	ඩොල්ෆින් මත්ස්‍ය ජීවිතවලට බලපෑම් එල්ල වූ පාලම	(News 1st) - හොංකොං සහ චීනය යා කෙරෙමින් ඉදිකෙරෙන පාලම හේතුවෙන් ඩොල්ෆින් මත්ස්‍ය විශේෂයකට තර්ජන එල්ල වී ඇතැයි පරිසරවේදීහු පෙන්වා දෙති. කිලෝමීටර 30ක දුරකින් සමන්විත චීන - හොංකොං පාලමේ ඉදිකිරීම් මේ වන විට අවසන් අදියරේ පවතියි. සාගර විශේෂඥයින් පවසන්නේ, පර්ල් ගංගාවේ මෝය මතින් ඉදිවන මෙම පාලම හේතුවෙන් චීන දේශසීමාවේ ජීවත් වන දුර්ලභ සුදු ඩොල්ෆින් මත්ස්‍ය විශේෂයේ ජීවිතවලට දැඩි තර්ජනයක් එල්ල වී ඇති බව ය. අමෙරිකානු ඩොලර් බිලියන 19ක වියදමක් දරා ඉදිකෙරෙන මෙම නව පාලමේ ඉදිකිරීම් හේතුවෙන් ගෙවී ගිය වසර කිහිපය තුළ මෙම ඩොල්ෆින් මත්ස්‍යයින්ගේ ගහණය 80%කින් පහත වැටී ඇති බව සඳහන් ය. අධික ශබ්දය හා කලබලකාරී තත්ත්වය මත්ස්‍යයින්ගේ ජීවිතවලට දැඩි ලෙස බලපා ඇති බව වාර්තා වේ. හොංකොං බලධාරීන් පවසන්නේ, මේ තත්ත්වය පිළිබඳව තමන් අවධානය යොමු කර ඇති බව ය. පාලම විවෘත වන දිනය මෙතෙක් නිල වශයෙන් නිවේදනය කර නොමැත.
2018-07-17T00:31:20.000Z	පේරාදෙණියේ ඉංජිනේරු පීඨය දින නියමයක් නොමැතිව වසා දැමේ	පේරාදෙණියේ ඉංජිනේරු පීඨය වසා දැමේ	COLOMBO (News 1st) : පේරාදෙණිය විශ්වවිද්‍යලයේ ඉංජිනේරු පීඨය දින නියමයක් නොමැතිව වසා දමා තිබේ. පේරාදෙණිය විශ්වවිද්‍යාලයේ උප කුලපති මහාචාර්ය උපුල් දිසානායක මහතා සඳහන් කළේ, අද පස්වරු 2 වන විට විශ්වවිද්‍යාල පරිශ්‍රයෙන් ඉවත් වන ලෙස සියලු සිසුන්ට දැනුම් දී ඇති බවයි. ඉංජිනේරු පීඨ සිසුන්ගේ නොසන්සුන්කාරි හැසිරීම පීඨය දින නියමයක් නොමැතිව වසා දැමිමට හේතුවූ බව උපකුලපතිවරයා සඳහන් කළේ ය. දැනුම් දී ඇති උපදෙස් පිළිනොපදින සිසුන්ට එරෙහිව දැඩි විනය ක්‍රියාමාර්ග ගන්නා බව ද උපකුලපතිවරයා වැඩිදුරටත් පැවසී ය.
2018-07-17T00:17:02.000Z	විගණන පනතට කථානායකවරයා අත්සන් තබයි	විගණන පනතට කථානායකවරයා අත්සන් තබයි	ජාතික විගණන පනතට අද පෙරවරුවේ කථානායක කරු ජයසූරිය මහතා සිය අත්සන තබා තිබේ. එම පනත පසුගිය ජුලි 5 වන දා පාර්ලිමේන්තුවේදී සම්මත විය. ඒ, ඡන්ද විමසීමකින් තොරව සංශෝධන සහිතවයි.
2018-07-16T23:31:51.000Z	කල්පිටියේ නාඳුනන කාන්තා මළ සිරුරක්	කල්පිටියේ නාඳුනන කාන්තා මළ සිරුරක්	කල්පිටිය, උච්චමුනේ ප්‍රදේශයේ තිබී නාඳුනන කාන්තා මළ සිරුරක් සොයා ගෙන තිබේ. පොලීසිය පැවසුවේ, අවුරුදු 40 ත් 50 ත් අතර වයසැති කෘතිම හිස කෙස් කළඹක් පැළ ද සිටි කාන්තා මළ සිරුරක් එලෙස සොයා ගෙන ඇති බවයි. මළ සිරුර පුත්තලම රෝහලේ තබා ඇති අතර ඒ සම්බන්ධයෙන් කල්පිටිය පොලීසිය වැඩිදුර විමර්ශන ආරම්භ කර තිබේ.
2018-07-16T21:57:53.000Z	අල්ලස් හා දූෂණ නිවාරණය පාසල් විෂය නිර්දේශයට ත්	අල්ලස් හා දූෂණ නිවාරණය පාසල් විෂය නිර්දේශයට ත්	අල්ලස් හා දූෂණය නිවාරණය පිළිබඳව පාසල් විෂය නිර්දේශයට ඇතුළත් කිරීමට පියවර ගන්නා බව අල්ලස් හෝ දූෂණ චෝදනා විමර්ශන කොමිසන් සභාව පවසයි. එහි අධ්‍යක්ෂ ජනරාල් ජනාධීපති නීතිඥ සරත් ජයමාන්න මහතා සඳහන් කළේ, ඒ සම්බන්ධයෙන්, ජාතික අධ්‍යාපන ආයතනයේ සහ අධ්‍යාපන අමාත්‍යාංශ නිලධාරීන් සමග සාකච්ඡා කර ඇති බවයි. ඒ අනුව කඩිනමින් අල්ලස් හා දුෂණය පිළිබඳව සහ දූෂණය පිටු දැකීමට අදාළ කරුණු පාසල් විෂය මාලාවට ඇතුළත් කෙරෙනු ඇති. පාසල් මට්ටමින්, සියලු පාසල් ආශ්‍රීතව සුපිළිපන්න සමාජ බිහි කිරිමේ විශේෂ වැඩපිළිවෙළක් ආරම්භ කරන බව ද ජනාධිපති නිතිඥ සරත් ජයමාන්න මහතා සඳහන් කළේ ය. ඒ සඳහා කොමිසමේ නිවාරණ නිලධාරීන් ද යොමු කරන බව ඔහු පැවසී ය.
2018-07-16T21:32:36.000Z	මාතලේට දින දෙකක ජල කප්පාදුවක්	මාතලේට දින දෙකක ජල කප්පාදුවක්	COLOMBO (News 1st) : මාතලේ ප්‍රදේශ කිහිපයකට අද උදෑසන 8 සිට දින දෙකක කාලයක් ජල සැපයුම අත්හිටුවන බව ජාතික ජල සම්පාදන හා ජල පවහන මණ්ඩලය පවසයි. එම මණ්ඩලය සඳහන් කළේ, ඒ අනුව පළාපත්වෙල ප්‍රාදේශීය සභා සිමාව මාතලේ නගර සභා සිමාවේ රත්තොට හන්දියේ සිට ඒ 9 මාර්ගයේ ප්‍රාදේශීය සභා සීමාව දක්වා ප්‍රදේශය අලුවිහාර පන්සල අවට ප්‍රදේශය පළා පත්වල නගරය හා අවට ප්‍රදේශවලට ජල සැපයුම අත්හිටුවීමට පියවර ගෙන ඇති බවයි. පළාපත්වල කලාපයට ජලය පොම්ප කරන නල මාර්ගයේ අලුත්වැඩියා කටයුත්තක් හේතුවෙන් එලෙස ජල සැපයුම අත්හිටුවන බව ද ජාතික ජල සම්පාදන හා ජලාපවහන මණ්ඩලය නිවේදනයක් නිකුත් කරමින් සඳහන් කළේ ය.
2018-07-16T21:44:53.000Z	ලෝක පාපන්දු ශූරයෝ සහ අනුශූරයෝ ජන හරසර මැද සිය මව් රටවල් බලා එති	ලෝක පාපන්දු ශූරයෝ සිය මව් රට බලා එති...	(News 1st) - 21 වන ලෝක කුසලාන පාපන්දු කිරුළ දිනාගත් ප්‍රංශ කණ්ඩායම යළි සිය රට බලා පැමිණියේ ය. ඉතිහාසයේ පළමු වරට ලෝක කුසලානයක අවසන් මහා තරගයට පිවිස අනුශුරතාවය දිනා ගත් ක්‍රොඑශියානු කණ්ඩායමත් යළි සිය මව් රට බලා පැමිණ තිබේ. කණ්ඩායම් 32 ක් කාණ්ඩ 8 ක් යටතේ තරග වැදුණු මෙවර ලෝක කුසලාන පාපන්දු තරගාවලියේ රන් කුසලානය තමන් සතු කර ගැනීමට ප්‍රංශය සමත් විය. ඒ, අවසන් මහා තරගයේදී ගෝල 4 ට 2 ක් ලෙස ක්‍රොඑශියාව පරාජය කරමිනි. ලෝක පාපන්දු ශූරයින්ට පිරිනමන රන් කුසලානය රැගත් ප්‍රංශ කණ්ඩායම ඊයේ දිනයේදී සිය මව් රටට පැමිණියේ ය. විදෙස් මාධ්‍ය වාර්තා කළේ 100000 කට අධික ප්‍රංශ පාපන්දු ලෝලීන් පිරිසක් ලෝක ශූර ප්‍රංශ කණ්ඩායමට සුබ පැතීම සඳහා ප්‍රංශයේ පැරිස් නුවර මාර්ග ආසන්නයේ රැඳී සීටි බව ය. ප්‍රංශයේ ලෙස් බ්ලවුස් සිට එලීසේ පැලස් දක්වා ලෝක ශූර ප්‍රංශ කණ්ඩායම ජනතා ප්‍රතිචාර යටතේ ගමන් කර තිබේ. එලීසේ පැලස්හිදී ප්‍රංශ ජනාධිපති එමානුවල් මැක්ක්‍රොන් සිය රටට වසර 20 කට පසු පාපන්දු ලෝක කුසලානය දිනා දුන් ප්‍රංශ කණ්ඩායමට සුබ පැතීමට එක්විය. ප්‍රංශ ජනාධිපති හා ඔහුගේ භාර්යාව ද මෙම අවස්ථාව සඳහා සහභාගී වූ අතර මෙහිදී තීරණය කර ඇත්තේ ප්‍රංශ කණ්ඩායම සිය රටට සිදු කළ මෙහෙය වෙනුවෙන් ප්‍රංශයේ ලබා දෙන ඉහළ ම සම්මානය ඔවුන්ට ලබා දීමට ය. මේ අතර ඉතිසාහයේ පළමු වරට ලෝක කුසලානයක අවසන් මහා තරගයට සුදුසුකම් ලබා ගනිමින් අනුශුරතාවය දිනා ගත් ක්‍රොඑශියානු කණ්ඩායම ද යළි සිය මව් රටට පැමිණියේ ය. විදෙස් මාධ්‍ය වාර්තා කළේ, ඔවුන් පිළිගැනීම සඳහා විශේෂ උත්සවයක් ක්‍රොඑශියාවේ අගනගරය වන සාග්රෙබ්හිදී සංවිධාන කර තිබූ බව ය. 100000කට ආසන්න පාපන්දු ලෝලීන් හේතුවෙන් ක්‍රොඑශියානු පාපන්දු කණ්ඩායමට ගුවන්තොටුපොළේ සිට සාග්රෙබ් දක්වා පැමිණීමට පැය 6 කට ආසන්න කාලයක් ගත වී තිබේ. ක්‍රොඑශියාවේ සාග්රෙබ්හී පැවැත්වූ විශේෂ උත්සවය සඳහා ද විශාල පිරිසක් පැමිණ තිබේ. එම උත්සවයට සහභාගී වීමෙන් ක්‍රොඑශියානු පාපන්දු ලොලීන් ප්‍රකාශ කර ඇත්තේ, ලෝක කුසලානය දිනා දීමට නොහැකි වූව ද මෙවර ලෝක කුසලාන තරගාවලියේදී සිය කණ්ඩායම දැක්වූ දක්ෂතා පිළිබඳව සැහීමකට පත් වන බව ය.
2018-07-16T21:16:14.000Z	ගෙවුණු දවස උණුසුම් කළ පුවත්…	ගෙවුණු දවස උණුසුම් කළ පුවත්…	COLOMBO (News 1st) හිටපු ඇමති බැසිල්ට රට යන්න අවසර ලැබෙයි : හිටපු ආර්ථික සංවර්ධන අමාත්‍ය බැසිල් රාජපක්ෂ මහතාට වෛද්‍ය ප්‍රතිකාර සඳහා අමෙරිකාව බලා යාමට කොළඹ ප්‍රධාන මහාධිකරණ විනිසුරු ඒ.ඒ.ආර්.හෙයියන්තුඩුව මහතා ඊයේ අවසර දුන්නේය. ඒ අනුව බැසිල් රාජපක්ෂ මහතාට අගෝස්තු 10 සහ නොවැම්බර් 10 ත් අතර කාලය තුළ අමෙරිකාවේ සංචාරය සඳහා අවසර හිමි වනු ඇති. නැගෙනහිර හිටපු සභාපති දිවි රැක දුන් ඇමති දයා ගමගේ : අම්පාර ප්‍රදේශයේ පැවති උත්සවයක් අතරතුර නැගෙනහිර පළාත් සභාවේ හිටපු සභාපති චන්ද්‍රදාස ගලප්පත්ති මහතා හෘදයාබාධායකට ලක් වූ අතර එම අවස්ථාවේ වහා ක්‍රියාත්මක වූ අමාත්‍ය දයා ගමගේ මහතා ඇතුළු පිරිස ගලප්පත්ති මහතාට ප්‍රථමාධාර ලබා දුන්නේ ය. විශේෂ මහාධිකරණයේ පළමු නඩු විභාගය ඇරඹෙයි : රාජ්‍ය මුදල් අවභාවිත කිරීම හා අල්ලස් දූෂණ හා අක්‍රමිකතා සොයා බලා නීතිය ක්‍රියාත්මක කිරීමට පිහිට වූ විශේෂ මහාධිකරණයේ පළමු නඩු විභාගය ඊයේ ඇරඹිණ. හිටපු ජනාධිපති කාර්ය මණ්ඩල ප්‍රධානී ගාමිණි සෙනරත් හා ශ්‍රී ලංකා රක්ෂණ සංස්ථාවේ හිටපු කළමනාකාර අධ්‍යක්ෂ පියදාස කුඩබාලගේ යන අයට විරුද්ධව ගොනු කළ චෝදනා විශේෂ මහාධිකරණයේ පළමු නඩුකටයුත්ත ලෙස විභාග කෙරිණ. ලසන්ත ඝාතනයේ සාක්ෂි වසන් කළ බවට චෝදනා ලැබූ හිටපු නියෝජ්‍ය පොලිස්පතිට ඇප : මාධ්‍යවේදී ලසන්ත වික්‍රමතුංග ඝාතන සිද්ධිය සම්බන්ධයෙන් සාක්ෂි වසන් කිරීමේ චෝදනා මත අත්අඩංගුවට ගත් හිටපු නියෝජ්‍ය පොලිස්පති ප්‍රසන්න නානයක්කාර සහ ගල්කිස්ස පොලීසියේ එවකට සිටි උපපොලිස් පරීක්ෂක තිස්ස සුගතපාල යන දෙදෙනා අද ඇප මත මුදා හැරිණ. එහිදී එක් සැකකරුවෙකුට රුපියල් 50,000 බැගින් මුදල් ඇප සහ රුපියල් ලක්ෂ 10 බැගින් ශරීර ඇප 2 ක් මත මුදා හරින ලෙස ගල්කිස්ස ප්‍රධාන මහේස්ත්‍රාත් මොහොමඩ් මිහායිම් මහතා නියෝග කළේ ය. විදෙස්... ට්‍රම්ප් හා පුටින් අතර තීරණාත්මක හමුවක් :අමෙරිකානු ජනාධිපති ඩොනල්ඩ් ට්‍රම්ප් හා රුසියානු ජනාධීපති ව්ලැදිමීර් පුටින් අතර තීරණාත්මක හමුවක් ඊයේ පැවැත්විණ. අමෙරිකානු ජනාධිපති ඩොනල්ඩ් ට්‍රම්ප් සහ රුසියානු ජනාධිපති ව්ලැදිමීර් පූටින් අතර ප්‍රථම නිල සාකච්ජාව පැවැත්වුණේ, ෆින්ලන්තයේ හෙල්සින්කි හි ජනාධිපති මැදුරේදී ය. ජීවිත රැක ගන්නට ජීවිතය දන් දුන් විරුවා සැමරේ :ප්‍රතිකාර ලබන රෝහලේ සිට තායිලන්ත ලෙනක සිරව සිට බේරා ගත් ළමුන් විසින් එම මෙහෙයුමේදී මිය ගිය නාවික හමුදා කිමිඳුම්කරුවක් වූ සමන් ගුනාන්ට උපහාර පුද කර තිබේ. ඉන්දියාවේ මෙහෙම වුණත්, ලංකාවේ මෙහෙම වෙන්නේ නැහැ :සැම්සුන් සමාගමේ විශාලතම කර්මාන්තශාලාව පසුගිය දා ඉන්දියාවේ උත්තර ප්‍රදේශ ප්‍රාන්තයේදී විවෘත කෙරිණි. මේ හේතුවෙන් සෘජුවම හා වක්‍රව රැකියා 35,000ක් පමණ උත්පාදනය කිරීමට හැකිවී ඇතැයි උත්තර ප්‍රදේශ ප්‍රාන්තයේ ප්‍රධාන අමාත්‍ය යෝගි ආදිත්‍යනාත් විදෙස් මාධ්‍ය වෙත පවසා තිබේ. ක්‍රීඩා... චන්දිමාල්, හතුරුසිංහ සහ ගුරුසිංහට තරග 6 ක තහනමක් :ශ්‍රී ලංකා ක්‍රිකට් නායක දිනේෂ් චන්දිමාල්ට, ප්‍රධාන පුහුණුකරු චන්දික හතුරුසිංහට සහ කළමනාකරු අසංක ගුරුසිංහට ජාත්‍යන්තර ක්‍රිකට් කවුන්සිලය විසින් එක්දින තරග 4 ක තහනමක් ද පනවා තිබේ. ඒ, නිමා වූ ශ්‍රී ලංකා – බටහිර ඉන්දීය කොදෙව් දෙවන ටෙස්ට් ක්‍රිකට් තරගය අතරතුර ක්‍රීඩාවේ ජීව ගුණයට හානී කිරීම සම්බන්ධයෙන් වන චෝදනාව මතයි. පාපන්දු ලෝක කුසලානයේ රන් පාපන්දුව ලූකාට :ක්‍රොඒෂියාවේ ලූකා මොඩ්රිච් මෙවර ලෝක කුසලාන පාපන්දු තරගාවලියේ වටිනාම ක්‍රීඩකයා ලෙස සම්මාන දිනා ගත්තේ ය. ප්‍රංශයට පිරිනැමුණු 21 වන ලෝක කුසලාන තරගාවලියේ ශූරතා කුසලානයට අමතරව තවත් කුසලාන 5 ක් මෙවර තරගාවලියේද ක්‍රීඩයින්ට පිරිනැමිණ.
2018-07-16T19:56:30.000Z	මන්ත්‍රී ප්‍රසන්න රණවීරට පාර්ලිමේන්තු තහනමක්	මන්ත්‍රී ප්‍රසන්න රණවීරට පාර්ලිමේන්තු තහනමක්	COLOMBO (News 1st) : පාර්ලිමේන්තුවේදී අශෝභන ලෙස හැසිරීම හේතුවෙන් පාර්ලිමේන්තු මන්ත්‍රී ප්‍රසන්න රණවීර මහතාට ස්ථාවර නියෝග සහ වරප්‍රසාද යටතේ තාවකාලික පාර්ලිමේන්තු තහනමක් පැනවීමට නිර්දේශ ලබා දීමට පියවර ගෙන තිබේ. පාර්ලිමේන්තු වරප්‍රසාද කමිටුවේ ජ්‍යේෂ්ඨ සමාජිකයෙකු සඳහන් කෙළ්, ඊයේ වරප්‍රසාද කමිටුව හමුවට පැමිණි මන්ත්‍රීවරයා සිය වරද පිළිගත් බවයි. එම දඬුවම යටතේ අවමය වශයෙන් සති 4ක කාලයක් පාර්ලිමේන්තු තහනමක් හිමිවිය හැකි බව ද ඔහු පැවසී ය. අවස්ථා දෙකකදී මන්ත්‍රීවරයා අශෝභන ලෙස හැසිරීම හේතුවෙන් පාර්ලිමේන්තු තහනමට අදාළ නිර්දේශ ලබාදීමට කමිටුව තීරණය කළ බව ද එම සමාජිකයා ප්‍රකාශ කළේ ය. ඔහු පැවසුවේ, අශෝභන ලෙස හැසිරුණු මන්ත්‍රීවරයාට අවවාද කිරීමට මීට පෙර පියවර ගෙන තිබූ බවයි. එහෙත් පසුගිය 3 වන දා පාර්ලිමේන්තුවේ විවාදයක් අතරතුර අශෝභන ලෙස හැසිරෙමින් සෙංකෝලය රැගෙන යාමට මන්ත්‍රීවරයා උත්සහ කිරිම හේතුවෙන් එම පියවර ගත් බව වරප්‍රසාද කමිටුවේ ජ්‍යේෂ්ඨ සමාජිකයා පැවසී ය. ප්‍රසන්න රණවීර මහතා සම්බන්ධයෙන්, ඊයේ රැස්වූ පාර්ලිමේන්තු වරප්‍රසාද කමිටුව ඉදිරිපත් කරන නිර්දේශ අද දිනය කථානායක කරු ජයසූරිය මහතාට භාරදීමට බලාපොරොත්තු වන බව ද ඔහු සඳහන් කළේ ය. පාර්ලිමේන්තු වරප්‍රසාද කමිටුවේ ජ්‍යේෂ්ඨ සමාජිකයා පැවසුවේ, පසුගිය 3 වන දා පාර්ලිමේන්තුවේ අශෝභන ලෙස හැසිරුණු පාර්ලිමේන්තු මන්ත්‍රී විමල් වීරවංශ මහතා ද පරීක්ෂණ සඳහා ඉදිරි දිනක වරප්‍රසාද කමිටුව හමුවට කැඳවීමට නියමිත බවයි. පසුගිය දා පාර්ලිමේන්තුවේ ඇති වූ එම සිද්ධිය සම්බන්ධයෙන් පාර්ලිමේන්තුවට සම්බන්ධ ආයතනයක් විශේෂ සමීක්ෂණයක් ද සිදුකර තිබේ. පාර්ලිමේන්තුවේ ජේෂ්ඨ ප්‍රකාශකයෙකු සඳහන් කළේ, මහජන මතය අනුව 96%ක් අදාළ සිදුවීම හෙළා දැක ඇති බව සමීක්ෂණයෙන් අනාවරණය වී ඇති බවයි.
2018-07-16T11:25:32.000Z	ට්‍රම්ප් හා පුටින් ඓතිහාසික හමුවක	ට්‍රම්ප් හා පුටින් ඓතිහාසික හමුවක	(News 1st) - ලෝක දේශපාලනයේ තවත් තීරණාත්මක හමුවක් අද පැවැත්විය. ඒ, අමෙරිකානු ජනාධිපති ඩොනල්ඩ් ට්‍රම්ප් හා රුසියානු ජනාධීපති ව්ලැදිමීර් පුටින් අතරයි. අමෙරිකානු ජනාධිපති ඩොනල්ඩ් ට්‍රම්ප් සහ රුසියානු ජනාධිපති ව්ලැදිමීර් පූටින් අතර ප්‍රථම නිල සාකච්ජාව පැවැත්වුණේ, ෆින්ලන්තයේ හෙල්සින්කි හි ජනාධිපති මැදුරේදී ය. පැයක පමණ කාලයක් පැවති මෙම සාකච්ඡාවේදී වෙළඳාම, යුද කටයුතු, න්‍යෂ්ටික අවි සහ චීනය පිළිබඳව ද දීර්ඝ වශයෙන් සාකච්ඡා කර ඇතැයි විදෙස් වාර්තාවල සඳහන් වේ. දෙරටේ නායකයන් මෙලෙස එකිනෙකා හමුවන්නේ සයිබර් ප්‍රහාර එල්ල කිරීමට සම්බන්ධ බවට චෝදනා ලැබූ රුසියානු හමුදා බුද්ධි අංශ නිලධාරීන් 12 දෙනෙකුට එරෙහිව අමෙරිකාව නඩු පවරා ඇති පසුබිමකදී ය . සාකච්ඡාවෙන් පසු රාජ්‍ය නායකයින් දෙදෙනා රාජ්‍යතාන්ත්‍රික නිලධාරීන් ද සමග දිවා ආහාරයට ද එක්විය. අනතුරුව ඩොනල්ඩ් ට්‍රම්ප් හා වැලැදිමීර් පූටින් ඒකාබද්ධ ප්‍රවෘත්ති සාකච්ඡාවකට එක්විය. උතුරු කොරියානු නායක කිම් ජෝන් අන් සමග සාකච්ඡා පැවැත්වීම සම්බන්ධයෙන් ජනපති පුටින් අමෙරිකානු ජනපතිවරයාට මෙහිදි සිය ප්‍රශංසාව පල කළේය. ජනපති පුටින් මෙහිදී කියා සිටියේ න්‍යෂ්ටික බලවතුන් ලෙස ජාත්‍යන්තර ආරක්ෂාව සම්බන්ධයෙන් ඔවුනට විශේෂ වගකීමක් පැවරී ඇති බව ය. න්‍යෂ්ටික අවිහරණය හා නිරායුධකරණය සම්බන්ධයෙන් අමෙරිකාව හා රුසියාව එක්ව කටයුතු කිරීම අවශ්‍ය බව රුසියානු ජනපතිවරයා ප්‍රකාශ කළේය. මේ අතර අමෙරිකාවේ මැතිවරණ ව්‍යාපාරයට රුසියාව මැදිහත් වූ බවට එල්ල වූ චෝදනා සම්බන්ධයෙන් ද රුසියානු ජනපතිවරයා මෙහිදී අදහස් පල කළේය. මෙහිදී රුසියානු ජනාධිපතිවරයා පැවසුවේ රුසියාව කෙදිනක හෝ බාහිර රටක මැතිවරණ සඳහා මැදිහත් වීමක් නොකළ බවත් ඉදිරියේදීත් නොකරන බව ය. අමෙරිකානු ජනාධිපති ඩොනල්ඩ් ට්‍රම්ප් දෙරටේ සබඳතා බිඳවැටීමට හේතුව ලෙස අමෙරිකාව හා රුසියාව දෙරටම වගකිව යුතුයි. මම හිතනවා අමෙරිකාව මෝඩ වෙලා තියෙනවා. මෙම සාකච්ඡාව සිදුවිය යුතුව තිබුණේ ගොඩක් කාලෙකට පෙර. අපි සියලු දෙනාම වරද භාර ගන්න ඕනා. මම හිතනවා දැන් අමෙරිකාව රුසියාව සමග ඉදිරියට පය තබලා තියෙනවා කියලා මෙහිදි මාධ්‍යවේදියෙකු ඩොනල්ඩ් ට්‍රම්ප්, රුසියානු ජනාධිපතිවරයාව තරගකාරයෙකු ලෙස හඳුන්වාදීම පිළිබදව ප්‍රශ්ණ කළේය. අමෙරිකානු ජනාධිපති ඩොනල්ඩ් ට්‍රම්ප් මම ඔහුව තරගකරුවෙකු ලෙස හැඳින්වුවා. ඔහු අනිවාර්යෙන්ම හොද තරඟකරුවෙක්. මම හිතනවා තරඟකාරයෙකු ලෙස ඔහුව හැඳින්විම මම ඔහු ගැන කරන වර්ණනාවක්.
2018-07-16T11:12:41.000Z	ඉන්දියාවේ මෙහෙම වුණත්, ලංකාවේ මෙහෙම වෙන්නේ නැහැ	ඉන්දියාවේ මෙහෙම වුණත්, ලංකාවේ මෙහෙම වෙන්නේ නැහැ	COLOMBO (News 1st) - සැම්සුන් සමාගමේ විශාලතම කර්මාන්තශාලාව පසුගිය දා ඉන්දියාවේ උත්තර ප්‍රදේශ ප්‍රාන්තයේදී විවෘත කෙරිණි. මේ හේතුවෙන් සෘජුවම හා වක්‍රව රැකියා 35,000ක් පමණ උත්පාදනය කිරීමට හැකිවී ඇතැයි උත්තර ප්‍රදේශ ප්‍රාන්තයේ ප්‍රධාන අමාත්‍ය යෝගි ආදිත්‍යනාත් විදෙස් මාධ්‍ය වෙත පවසා තිබේ. අමෙරිකානු ඩොලර් මිලියන 716.57ක පමණ ආයෝජනයක් අදාළ සමාගම ව්‍යාපාරය පුළුල් කිරීම සඳහා යෙදා ඇත. ප්‍රාන්තයේ යටිතල පහසුකම් දියුණු කිරීම හා ජනතාවට අවශ්‍ය උපකාරක සේවා ශක්තිමත්වීම මේ හරහා සිදුවීම අතිශය වැදගත් කරුණක් බව උත්තර ප්‍රදේශ ප්‍රාන්තයේ ප්‍රධාන අමාත්‍ය යෝගි ආදිත්‍යනාත් විදෙස් මාධ්‍ය වෙත පැවසීය. පරිපාලන කටයුතු උදෙසා ජනතා සේවය වෙනුවෙන් ශ්‍රී ලංකාවේ පළාත් 9ටම ප්‍රධාන අමාත්‍යවරුන් 9 දෙනෙකු පත් කර තිබේ. දිනකට පළාත් සභාවේ එක් සැසිවාරයක් සඳහා දළ වශයෙන් රුපියල් ලක්ෂ 5 ක් පමණ වැය කෙරෙනු ඇති. එලෙස වියදම් වන්නේ කිසිවෙකුගේ මුදල් නොව මහජනතාවගේ මුදල් ය. ජනතාවගේ ප්‍රශ්න කතා කළ යුතු පළාත් සභා තුළ ඒවා සිදු නොකරමින් ජනතා මුදල් අපතේ යවන සිදුවීම් අප ඕනා තරම් දැක ඇත. ඊට ආසන්නතම සිදුවීම පසුගිය 19 වන දා බස්නාහිර සහ මධ්‍යම පළාත් සභාවේදී අපගේ නිව්ස්ෆස්ට් කැමරාවේ මෙලෙස සටහන් විය. වෙනත් රටවල මෙන් අප රට තුළ ජනතාව වෙනුවෙන් විශාල ආයෝජන බිහිවන්නේ කවදා ද? මෙරට ප්‍රධාන අමාත්‍යවරුන් සිය පළාත්වල උන්තිය උදෙසා සිදු කර ඇත්තේ මොනවා ද ? සත්‍යයේ සටහන බුද්ධියේ විමසුමට.....
2018-07-16T08:58:50.000Z	ඇමති දයා ගමගේ නැගෙනහිර පළාත් සභාවේ හිටපු සභාපතිගේ දිවි බේරයි	දයා ගමගේ නැ. පළාත් සභාවේ හිටපු සභාපතිගේ දිවි බේරයි	COLOMBO (News 1st) - අද අම්පාර ප්‍රදේශයේ පැවති උත්සවයක් අතරතුර නැගෙනහිර පළාත් සභාවේ හිටපු සභාපති චන්ද්‍රදාස ගලප්පත්ති මහතා හදිසියේ හෘදයාබාධායකට ලක් විය. එම අවස්ථාවේදී වහා ක්‍රියාත්මක වූ අමාත්‍ය දයා ගමගේ මහතා ඇතුලු පිරිස ගලප්පත්ති මහතාට ප්‍රථමාධාර ලබා දුන්නේ ය. අනතුරුව ගලප්පත්ති මහතා රෝහල්ගත කෙරුණි.
2018-07-16T07:04:23.000Z	චන්දිමාල්, හතුරුසිංහ සහ ගුරුසිංහට තරග 6 ක තහනමක්	චන්දිමාල්, හතුරුසිංහ සහ ගුරුසිංහට තරග 6 ක තහනමක්	ශ්‍රී ලංකා ක්‍රිකට් නායක දිනේෂ් චන්දිමාල්ට, ප්‍රධාන පුහුණුකරු චන්දික හතුරුසිංහට සහ කළමනාකරු අසංක ගුරුසිංහට ජාත්‍යන්තර ක්‍රිකට් කවුන්සිලය විසින් එක්දින තරග 4 ක තහනමක් ද පනවා තිබේ. ඒ, නිමා වූ ශ්‍රී ලංකා - බටහිර ඉන්දීය කොදෙව් දෙවන ටෙස්ට් ක්‍රිකට් තරගය අතරතුර ක්‍රීඩාවේ ජීව ගුණයට හානී කිරීම සම්බන්ධයෙන් වන චෝදනාව මතයි. අදාළ චෝදනාව සම්බන්ධයෙන් ශ්‍රී ලංකා නායක දිනේෂ් චන්දිමාල්, පුහුණුකරු චන්දික හතුරුසිංහ හා කළමනාකරු අසංක ගුරුසිංහගෙන් අන්තර් ජාතික ක්‍රිකට් කවුන්සිලය පසුගිය දා කරුණු විමසීමක් සිදු කළේ ය. ඉන් අනතුරුව ඔවුන් තිදෙනාට ටෙස්ට් තරග 2 ක් තහනම් කිරීමට අන්තර් ජාතික ක්‍රිකට් කවුන්සිලය පියවර ගත්තේ ය. කෙසේ වෙතත් අද අන්තර් ජාතික ක්‍රිකට් කවුන්සිල නිවේදනයක් නිකුත් කරමින් පැවසූවේ, දිනේෂ් චන්දිමාල්ට, ප්‍රධාන පුහුණුකරු චන්දික හතුරුසිංහට සහ කළමනාකරු අසංක ගුරුසිංහට එක්දින තරග 4 ක තහනමක් ද පනවන බවයි. අන්තර් ජාතික ක්‍රිකට් කවුන්සිලය කළ වැඩිදුර විමර්ශනවලින් අනතුරුව මෙම තීරණය ගෙන තිබේ. ඒ අනුව දකුණු අප්‍රිකාව සමග පැවැත්වෙන ටෙස්ට් ක්‍රිකට් තරගාවලියට අමතරව එක්දින ක්‍රිකට් තරගාවලියේ තරග 4 ක් ද ඔවුන් තිදෙනාට අහිමි වනු ඇති.
2018-07-16T06:18:02.000Z	ලසන්ත වික්‍රමතුංග ඝාතනය: ප්‍රසන්න නානයක්කාර හා තිස්ස සුගතපාලට ඇප	ප්‍රසන්න නානයක්කාර හා තිස්ස සුගතපාලට ඇප	COLOMBO (News 1st) - මාධ්‍යවේදී ලසන්ත වික්‍රමතුංග ඝාතන සිද්ධිය සම්බන්ධයෙන් සාක්ෂි වසන් කිරීමේ චෝදනා මත අත්අඩංගුවට ගත් හිටපු නියෝජ්‍ය පොලිස්පති ප්‍රසන්න නානයක්කාර සහ ගල්කිස්ස පොලීසියේ එවකට සිටි උපපොලිස් පරීක්ෂක තිස්ස සුගතපාල යන දෙදෙනා අද ඇප මත මුදා හැරිණි. ඒ, ගල්කිස්ස ප්‍රධාන මහේස්ත්‍රාත් මොහොමඩ් මිහායිම් මහතා හමුවේ අද නඩුව විභාගයට ගත් අවස්ථාවේදීයි. එක් සැකකරුවෙකුට රුපියල් 50,000 බැගින් මුදල් ඇප සහ රුපියල් ලක්ෂ 10 බැගින් ශරීර ඇප 2 ක් මත මුදා හරින ලෙස ප්‍රධාන මහේස්ත්‍රාත්වරයා නියෝග කළේ ය. ඇප ලබාදෙන අය පවුලේ සමීප ඥාතීන් විය යුතු බවට ද මහේස්ත්‍රාත්වරයා නියෝග කර සිටියේ ය. ප්‍රධාන මහේස්ත්‍රාත්වරයා නියෝග කළේ, ඔවුන් සතු විදේශ ගමන් බලපත්‍ර අධිකරණයේ භාරයට පත් කරන ලෙසත් ඔවුන්ගේ විදේශ ගමන් තහනම් කරන ලෙසයි. සෑම මසකම අවසන් ඉරිදා දිනයේ අපරාධ පරීක්ෂණ දෙපාර්තමේන්තුවේ ඔවුන්ට පෙනී සිටින ලෙසට මහේස්ත්‍රාත්වරයා නියෝග කර සිටියේ ය. නඩුව ලබන සැප්තැම්බර් 27 වන දා දක්වා කල් තැබිණි.
2018-07-16T05:04:47.000Z	බැසිල් රාජපක්ෂට අමෙරිකාවට යන්න අධිකරණයෙන් අවසර	බැසිල් රාජපක්ෂට අමෙරිකාවට යන්න අධිකරණයෙන් අවසර	COLOMBO (News 1st) - හිටපු ආර්ථික සංවර්ධන අමාත්‍ය බැසිල් රාජපක්ෂ මහතාට වෛද්‍ය ප්‍රතිකාර සඳහා අමෙරිකාව බලා යාමට කොළඹ මහාධිකරණය අද අවසර ලබා දුන්නේය. ඒ, කොළඹ ප්‍රධාන මහාධිකරණ විනිසුරු ඒ.ඒ.ආර්.හෙයියන්තුඩුව මහතා විසිනි. මේ යටතේ බැසිල් රාජපක්ෂ මහතාට අගෝස්තු 10 වැනිදාත් නොවැම්බර් 10 ත් අතර කාලය තුළ අමෙරිකාවේ සංචාරය සඳහා අවසර හිමි වේ. දිවිනැගුම සංවර්ධන දෙපාර්තමේන්තුවට අයත් රුපියල් ලක්ෂ 365 ක් වැයකර ජී.අයි. පයිප්ප මිලදී ගෙන දේශපාලන කටයුතු සඳහා පලාත් පාලන ආයතන වෙත බෙදාදීම සම්බන්ධයෙන් බැසිල් රාජපක්ෂ මහතාට එරෙහිව පවරා ඇති නඩුව හේතුවෙන් ඔහුගේ විදෙස් ගමන් තහනම් කර තිබුණි. ඒ, අනුව බැසිල් රාජපක්ෂ මහතාගේ විදෙස් ගමන් බලපත්‍රය රුපියල් ලක්ෂ දෙකක පෞද්ගලික ඇපයක් මත මුදාහැරිමට මහාධිකරණ විනිසුරුවරයා නියෝගක කළේය.
2018-07-16T04:34:59.000Z	රු. මිලියන 18 ක රත්‍රං තොගයක් කටුනායකදී රේගු භාරයට	රු. මිලියන 18 ක රත්‍රං තොගයක් කටුනායකදී රේගු භාරයට	COLOMBO (News 1st) - රුපියල් මිලියන 18 කට අධික වටිනාකමකින් යුත් රත්‍රං තොගයක් නීති විරෝධීව දිවයිනට රැගෙන ආ ශ්‍රී ලාංකිකයින් දෙදෙනෙකු කටුනායක ගුවන් තොටුපොළේදී රේගු භාරයට ගෙන තිබේ. රේගු මාධ්‍ය ප්‍රකාශක, සුනිල් ජයරත්න මහතා පැවසුවේ රත්‍රං බිස්කට් 29 ක් ඔවුන් දිවයිනට රැගෙනවිත් ඇති බව ය. එම තොගයේ බර කිලෝග්‍රෑම් 2 යි ග්‍රෑම් 900කි. කටාර් සිට අද උදෑසන පැමිණි පුද්ගලයින් දෙදෙනා තම සාක්කුවල දමා මෙම රත්‍රං බිස්කට් ගුවන්තොටුපොළට ගෙනැවිත් පසුව භාණ්ඩ රැගෙන යන ට්‍රොලියකින් පිටතට රැගෙන යාමට උත්සාහ කිරීමේදී රේගුව මගින් අත්අඩංගුවට ගෙන තිබේ. අත්අඩංගුවට ගත් පුද්ගලයින් දෙදෙනා වයස අවුරුදු 33 හා 43 වැනි වියේ පසුවන කොළඹ හා මන්නාරම ප්‍රදේශවල පදිංචිකරුවන් වේ.
2018-07-16T03:07:04.000Z	පාන් මිල ත් වැඩි වන ලකුණු	පාන් මිල ත් වැඩි වන ලකුණු	COLOMBO (News 1st) - පාන් මිල ද රුපියල් 10 කින් වැඩි කිරීමට පියවර ගන්නා බව සමස්ත ලංකා බේකරි හිමියන්ගේ සංගමය පවසයි. එහි සභාපති එන්.කේ. ජයවර්ධන මහතා පැවසුවේ, බේකරි කර්මාන්තය සඳහා රජයෙන් බදු සහන නොලද හොත් ඉදිරි මාස දෙක ඇතුළත පාන් මිල ද වැඩි කිරීමට පියවර ගන්නා බවයි. ඊයේ මධ්‍යම රාත්‍රියේ පාන් හැර බේකරි නිෂ්පාදන මිල රුපියල් 5 කින් ඉහළ දැමූ බව ද ඔහු පැවසී ය. තිරිඟුපිටි, සිනි ඇතුළු අමුද්‍රව්‍යයන්හි මිල ගණන් ඉහළ නොගිය අවස්ථාවක මෙලෙස බේකරි නිෂ්පාදන මිල ඉහළ නැංවීම සම්බන්ධයෙන් එන්.කේ. ජයවර්ධන මහතා වැඩිදුරටත් මෙලෙස අදහස් පළ කළේ ය.
2018-07-16T00:42:08.000Z	අඟුරුවාතොට, වේරවත්තේ ඝාතනයක්	අඟුරුවාතොට, වේරවත්තේ ඝාතනයක්	අඟුරුවාතොට, යාල වේරවත්ත ප්‍රදේශයේදී තියුණු ආයුධවලින් පහර දී සංවර්ධන නිලධාරියෙකු ඝාතනය කර තිබේ. එලෙස ඝාතනයට ලක්ව ඇත්තේ, දොඩම්ගොඩ ප්‍රාදේශීය ලේකම් කාර්යාලයේ සේවයේ නියුතු 35 හැවිරිදි පුද්ගලයෙකි. වේරවත්ත ප්‍රදේශයේ නවාතැන් පොළෙක රැඳී සිටියදී ඊයේ පස්වරුවේ නාඳුනන පිරිසක් ඔහු ඝාතනය කර ඇතැයි පොලීසිය පැවසි ය. එලෙස ඝාතනයට ලක්ව ඇත්තේ, බෝම්බුවල කොස්හේන ප්‍රදේශයේ පදිංචිකරුවෙකි. මිය ගිය පුද්ගලයා මෙම අවන්හලෙහි මාස හයක කාලයක් නේවාසිකව රැදී සිටි පුද්ගලයෙකු බවද අප වාර්තාකරු සදහන් කලා. පෞද්ගලික ආරවුලක් මෙම ඝානයට හේතුවන්නට ඇති බවට පොලීසිය සැක පළ කරයි.
2018-07-15T22:38:19.000Z	කටුනායකට ආ ගුවන් යානා 2ක් මත්තලට හරවා යවයි	කටුනායකට ආ ගුවන් යානා 2ක් මත්තලට හරවා යවයි	COLOMBO (News 1st) : පවතින අයහපත් කාලගුණ තත්ත්වය හේතුවෙන් කටුනායකට පැමිණි ගුවන් යානා දෙකක් මත්තල ගුවන් තොටුපළ වෙත හරවා යවා තිබේ. කටුනායක බණ්ඩාරනායක ජාත්‍යන්තර ගුවන් තොටුපොළේ, කාර්යභාර කළමනාකාරවරයා පැවසුවේ, ඩුබායි සහ මුම්බායි සිට පැමිණි යානා දෙකක් අද අලුයම එලෙස හරවා යැවූ බවයි. මේ වන විට එම යානා කටුනායක ගුවන්තොටුපොළ වෙත යළි පැමිණ ඇතැයි ද කාර්යභාර කළමනාකාරවරයා පැවසී ය. මේ අතර දිවයින හරහා සුළඟේ වේගය වැඩිවීමේ හැකියාව තවදුරටත් පවතින බව කාලගුණ විද්‍යා දෙපාර්තමේන්තුව පවසයි. එම දෙපාර්තමේන්තුව පැවසුවේ බස්නාහිර, සබරගමුව සහ මධ්‍යම පළාත්වලත් ගාල්ල සහ මාතර දිස්ත්‍රික්කවලත් විටින් විට වැසි ඇති වන අතර ඇතැම් ස්ථානවලට මි.මී.50 ට වැඩි තරමක් තද වැසි බලාපොරොත්තු විය හැකි බවයි. දිවයින අවට මුහුදු ප්‍රදේශවල සුළං වේගය ද තවදුරටත් ඉහළ යා හැකි බව ද ඇය වැඩි දුරටත් සඳහන් කළා ය.
2018-07-15T22:26:28.000Z	ජීවිත රැක ගන්නට ජීවිතය දන් දුන් විරුවා සැමරේ	ජීවිත රැක ගන්නට ජීවිතය දන් දුන් විරුවා සැමරේ	තායිලන්ත ලෙනක සිරව සිට බේරා ගත් ළමුන් විසින් එම මෙහෙයුමේදී මිය ගිය නාවික හමුදා කිමිඳුම්කරුවක් වූ සමන් ගුනාන්ට උපහාර පුද කරනු ලැබ තිබේ. ඔවුන් එලෙස උපහාර දක්වා ඇත්තේ, ප්‍රතිකාර ලබන රෝහලේ සිටයි. විනාඩියක නිෂ්ශබ්දතාවක සිට ඔවුන් එම උපහාරය පුදා ඇති අතර, ඔහු වෙනුවෙන් ජීවිත බේරා ගත් ළමුන් දැඩි සංවේගය පළ කර තිබේ. මේ අතර මියගිය නාවික හමුදා කිමිඳුම්කරවකු වූ සමන් ගුනාන්ව ලුතිනන් කමාන්ඩර් තනතුර දක්වා උසස් කර ඇති බව ද විදෙස් මාධ්‍ය වාර්තාවල සඳහන් ය.
2018-07-15T21:44:59.000Z	පාපන්දු ලෝක කුසලානයේ රන් පාපන්දුව ලූකාට	පාපන්දු ලෝක කුසලානයේ රන් පාපන්දුව ලූකාට	ක්‍රොඒෂියාවේ ලූකා මොඩ්රිච් මෙවර ලෝක කුසලාන පාපන්දු තරගාවලියේ වටිනාම ක්‍රීඩකයා ලෙස සම්මාන දිනා ගත්තේ ය. ප්‍රංශයට පිරිනැමුණු 21 වන ලෝක කුසලාන තරගාවලියේ ශූරතා කුසලානයට අමතරව තවත් කුසලාන 5 ක් මෙවර තරගාවලියේද ක්‍රීඩයින්ට පිරිනැමිණ. මෙවර ලෝක කුසලාන පාපන්දු තරගාවලයේ අනුශූරයින් ලෙස සම්මාන ලැබූ ක්‍රොඒෂියානු නායක ලුකා මොඩ්රිච්ට හිමි වුණේ තරගාවලියේ වටිනාම ක්‍රීඩකයාට හිමිවන රන් පාපන්දුවයි. තරගාවලියේ බොහෝ දෙනාගේ කතාබහට ලක්වුණු එංගලනත්යේ නායක හැරී කෙන් මෙවර තරගාවලියේ වැඩිම ගෝල රැස් කරන්නටෙ හිමිවන රන් සපත්තුව දිනා ගත්තේ තරගාවලිය පුරා ගෝල 6ක් වාර්තා කරමිනි. තරගාවලියේ දක්ෂතම දැල් රකින්නාට හිමිවන රන් අත්වැසුම බෙල්ජියම් ගෝල රකින ක්‍රීඩක තිබෝට් කොටොයිස් දිනා ගත් අතර තරගාවලියේ නැගී එන තරුණ ක්‍රීඩකයාට පිදෙන සම්මානය හිමිවුනේ ප්‍රංශයේ යොවුන් ක්‍රීඩක කයිලියන් ම්බපේටයි. තරගාවලියේ සුපිරි කණ්ඩායම ලෙස ස්පාඤ්ඤය කණ්ඩායමට සම්මාන හිමිවිය.
2018-07-15T20:28:11.000Z	විශේෂ මහාධිකරණයේ පළමු නඩු විභාගය අද ඇරඹෙයි	විශේෂ මහාධිකරණයේ පළමු නඩු විභාගය අද ඇරඹෙයි	COLOMBO News 1st : රාජ්‍ය මුදල් අවභාවිත කිරීම හා අල්ලස් දූෂණ හා අක්‍රමිකතා සොයා බලා නීතිය ක්‍රියාත්මක කිරීමට පිහිට වූ විශේෂ මහාධිකරණයේ පළමු නඩු විභාගය අද ආරම්භ වේ. හිටපු ජනාධිපති කාර්ය මණ්ඩල ප්‍රධානී ගාමිණි සෙනරත් හා ශ්‍රී ලංකා රක්ෂණ සංස්ථාවේ හිටපු කළමනාකාර අධ්‍යක්ෂ පියදාස කුඩබාලගේ යන අයට විරුද්ධව ගොනු කළ චෝදනා අද විශේෂ මහාධිකරණයේ පළමු නඩුකටයුත්ත ලෙස විභාග කිරීමට නියමිතයි. ශ්‍රී ලංකා රක්ෂණ සංස්ථාවේ අරමුදල් ආයෝජන ව්‍යාපෘතියක් ලෙස හයට් හෝටල් ව්‍යාපෘතියට යෙදවීමේදී සිදුවූ බව කියන මූල්‍ය අක්‍රමිකතා සම්බන්ධයෙන් මොවුන් දෙදෙනාට චෝදනා එල්ල වේ. රාජ්‍ය මුදල් අවභාවිත කිරීම හා අල්ලස් දූෂණ හා අක්‍රමිකතා සොයා බලා නීතිය ක්‍රියාත්මක කිරීමට පිහිටවූ විශේෂ මහාධිකරණයේ ත්‍රිපුද්ගල විනිසුරු මඩුල්ලට , මහාධිකරණ විනිසුරුවරුන් වන සම්පත් අබේකෝන් , සම්පත් විජේරත්න යන මහත්වරුන් හා චම්පා ජානකී රාජරත්න මහත්මිය ඇතුළත් ය.
2018-07-15T19:46:05.000Z	ගෙවුණු දවස උණුසුම් කළ පුවත්...	ගෙවුණු දවස උණුසුම් කළ පුවත්...	COLOMBO News1st දේශීය පුවත්... 1. ජනපති මෛත්‍රී රෝමයට යයි : 6 වන ලෝක වනාන්තර සතිය වෙනුවෙන් පැවැත්වෙන සැමරුම් සමුළුවට හා ලෝක වන සංරක්ෂණ කමිටුවේ 24 වන සැසිවාරය සඳහා සහභාගීවීම සඳහා ජනාධිපති මෛත්‍රීපාල සිරිසේන මහතා ඊයේ රෝමය බලා පිටත්ව ගියේ ය. 2. මත්ද්‍රව්‍ය ජාවාරම මැඩලීමට බලකායක් : මත්ද්‍රව්‍ය ජාවාරම මැඩලීම සඳහා කාර්ය සාධක බලකායක් ඇති කිරීමට සැලසුම් කර ඇති, බව ශ්‍රී ලංකා යුද හමුදාව ඊයේ පැවසී ය. බුද්ධි තොරතුරු ලබා ගැනීම තවදුරට ත් වේගවත් කරමින් මත්ද්‍රව්‍ය ජාවාරම් මැඩලීම සඳහා පොලීසියට සහය දීම එම සඳහා එම බලකාය පිහිටුවනු ඇති. 3. රථ වාහන වැරදි 33ක ස්ථානීය දඩ ඉහළට : රථ වාහන වැරදි 33ක් සඳහා නව ස්ථානීය දඩ ඊයේ සිට ක්‍රියාත්මක කෙරිණ. මීට පෙර පැවති දඩ පත්‍රිකාවට අන්තර්ගතව තිබූ 23ක් වූ වැරදි සංඛ්‍යාව මෙවර 33 ක් දක්වා වැඩිකර ඇත්තේ දඩ ගෙවීම සම්බන්ධයෙන් නව රෙගුලාසි ද හඳුන්වා දෙමිනි. 4. මරණයට නියම වූ 18කගේ ලැයිස්තුව අධිකරණ අමාත්‍යාංශයට : මරණ දඬුවම නියම වී සිටින මත්ද්‍රව්‍ය ජාවාරම්කරුවන්ගේ ලැයිස්තුව ලබාදෙන ලෙසට ජනාධිපතිවරයා කළ ඉල්ලීමට අනුව අදාළ ලැයිස්තුව පසුගිය සිකුරාදා අධිකරණ අමාත්‍යාංශය වෙත යොමු කර තිබේ. බන්ධනාගාර මාධ්‍ය ප්‍රකාශක බන්ධනාගාර කොමසාරිස් තුෂාර උපුල්දෙණිය මහතා සඳහන් කළේ, මරණ දඬුවම නියම වී සිටින මත්ද්‍රව්‍ය ජාවාරම්කරුවන් අතර පාකිස්ථානු ජාතිකයින් සිව්දෙනෙකු වන බවයි. 5. මුහුදු වෙරළෙනු ත් හෙරොයින් මතුවෙයි : රුපියල් මිලියන 16 කට අධික වටිනාකමක් සහිත හෙරොයින් කිලෝ ග්‍රෑම් 1යි ග්‍රෑම් 416 කට ආසන්න ප්‍රමාණයක් කන්තලේ සේරුනුවර සීනන්වේලී මුහුදු තීරයේ තිබී හමුවෙයි. ලද තොරතුරකට අනුව කළ වැටලීමකදී මුහුදු වෙරළේ වළ දමා තිබූ පාර්සල 05ක තිබී ආදළ හෙරොයින් තොගය සොයා ගෙන තිබිණ. 6. හමුදාපතිගෙන් නිවේදනයක්... : ශ්‍රී ලංකා යුද්ධ හමුදාව ජාතික ආරක්ෂාවට තර්ජනයක් වන අයුරින් කටයුතු නොකරන බව යුද හමුදාව නිවේදනයක් නිකුත් කරමින් ඊයේ පැවසී ය. යුදහමුදාපති ලුතිනන් ජනරාල් මහේෂ් සේනානායක මහතා අවධාරණය කළේ, වගකිව යුතු හමුදාවක් ලෙස කිසිදු හමුදා කඳවුරක් වසා දැමීම ක්‍රියා නොකරන බවයි. 7. විසඳුමක් නොලැබුණොත් ETI ඈවරයි..? : ඊ.ඒ.පී සමූහ ව්‍යාපාරයට අයත් ETI මූල්‍ය සමාගමේ මුල්‍ය අර්බුදයට නිසි විසඳුමක් සැත්තැම්බර් මස 30 වෙනිදා ට පෙර නොලැබුණ හොත් එම සමාගම ඈවර කිරිමට සිදුවන බව මහ බැංකුව පවසයි. මහබැංකුවේ නිලධාරීන් සමග පැවති සාකච්ඡාවකදී සමාගමේ තැන්පත්කරුවන් වෙත මේ බව පවසා ඇතැයි සඳහන් විය. විදෙස් 1. විරෝධය දරා ගත නොහැකිව හෙයිටි අගමැති ධුරය අත්හරී : අඛණ්ඩව එල්ලවූ ජනතා විරෝධතා මධ්‍යයේ හෙයිටි අග්‍රාමාත්‍ය ජැක් ගයි ඊයේ ධූරයෙන් ඉල්ලා අස් විය. ඒ, ඉන්ධන සහ ගෑස් මිල ගණන් ඉහළ දැමීමට තීරණය කිරීමත් සමග හෙයිටි අග්‍රාමාත්‍යවරයාට එරෙහිව එරට වැසියන් විරෝධතා ආරම්භ වීම හේතුවෙනි. 2. කළු ජාතිකයාගේ මරණයෙන් උණුසුම් වූ චිකාගෝ : අමෙරිකාවේ චිකාගෝ නුවර උද්ඝෝෂණයේ නිරත උද්ඝෝෂකයින් පිරිසක් හා පොලීසිය අතර ගැටුමක් හටගැනිණ. චිකාගෝ පෙලීසිය අතින් කළු ජාතිකයෙකු ඝාතනය වීමේ සිද්ධියකට විරෝධය පළ කරමින් පවැති උද්ඝෝෂණයක් අතරතුර මෙම ගැටුම්කාරි තත්ත්වය උද්ගත විය. ක්‍රීඩා 1. ලෝක පාපන්දු කිරුළ ප්‍රංශයට : රුසියාවේ මොස්කව්හී ලුස්නිකි ක්‍රීඩාංගණයේදී පැවති ලෝක කුසලාන පාපන්දු තරගාවලියේ අවසන් මහා තරගය ජය ගැනීමට ප්‍රංශ කණ්ඩායම සමත්විය. ඒ, අවසන් තරගයේදී ක්‍රොඒෂියා කණ්ඩායම ගෝල 4 ට 2 ක් ලෙස පරාජයට පත් කරමිනි.
2018-07-15T11:36:02.000Z	ලෝක කුසලාන පාපන්දු කිරුළ ප්‍රංශයට	ලෝක කුසලාන පාපන්දු කිරුළ ප්‍රංශයට	ලොව පුරා පාපන්දුලෝලීන් මසකට අධික කාලයක් උන්මාදයට හා කුතුහලයට පත් කළ 21 වන ලෝක කුසලාන පාපන්දු තරගාවලියේ රන් කුසලානය තමන් සතු කර ගැනීමට ප්‍රබල ප්‍රංශය සමත් විය. ඒ අවසන් මහා තරගයේදී කෝඩුකාර ක්‍රොඒශියාව පරාජය කරමිනි. කණ්ඩායම් 32 ක් අතුරින් අතිදක්ෂ කණ්ඩායම් දෙක බවට පත් වෙමින් ප්‍රබල ප්‍රංශය සහ කෝඩුකාර ක්‍රොඒෂියාව අතර අවසන් මහා තරගය රුසියාවේ ලුස්නිකි ක්‍රීඩාංගණයේදී ඊයේ රාත්‍රියේ පැවැත්විය. ආරම්භයේ සිටම ප්‍රේක්ෂකයින්ට කිසිදු විවේකයක් ලබා නොදෙමින් කණ්ඩායම් දෙකම අති විශිෂ්ට ක්‍රීඩා රටාවක නිරත වූ අතර ප්‍රංශය 18 වන මිනිත්තුවේදී සිය පළමු ගෝලය වාර්තා ක‍ළේ ය. ප්‍රංශයට ලබාදුන් නිදහස් පහර ඇන්ටෝනියෝ ග්‍රිස්මන් විසින් සාර්ථකව දැල වෙත පිරිනැමුණු අතර ක්‍රොඒෂියාවේ මාරියෝ මැන්ඩ්සුකිච්ගේ අත්වැරදීමෙන් එම පන්දුව දැල වෙත යොමුවුනේ ප්‍රංශයට පළමු ගෝලය එක්කර දෙමිනි. ඔහු වාර්තා අතරට එක්වුණේ, ලෝක කුසලාන පාපන්දු තරගාවලියක අවසන් මහා තරගයේදී ප්‍රතිවාදී කණ්ඩායමට ගෝලයක් එක්කර දුන් පළමු ක්‍රීඩකයා ලෙසයි. නමුත් තරගයේ 28 වන මිනිත්තුවේදී ක්‍රියාත්මක වූ අයිවන් පෙරිසිච් ක්‍රොඒශියාවට පළමු ගෝලය එක් කළේ, ලෝක කුසලාන තරගාවලියකදී එරට වෙනුවෙන් වැඩි ම ගෝල ගණනක් වාර්තා කළ ක්‍රීඩකයා ලෙස වාර්තා අතරට එක් වෙමිනි. ක්‍රොඒෂියාව වෙනුවෙන් විශිෂ්ට ගෝලය වාර්තා කළ අයිවන් පෙරිසිච්ගේ අතෙහි පන්දුව වැදීම හේතුවෙන් විඩීයෝ සහයක විනිසුරු ක්‍රමය යොදා ගනිමින් ප්‍රංශයට දඩුවම් පහරක් ප්‍රදානය කිරීමට තරග විනිසුරුවරයා තීරණය කළේ ය. එම දඬුවම් පහර සාර්ථකව දැල වෙත යොමුකිරීමට ඇන්ටෝනියෝ ග්‍රිස්මන් සමත් වූ අතර ඒ අනුව තරගයේ පළමු අර්ධය නිමාවුණේ, ගෝල 2 ට 1 ක් ලෙස ප්‍රංශයට පෙරමුණ හිමිකර දෙමිනි. ලෝක කුසලාන පාපන්දු ඉතිසාහයේ අවසන් මහා තරගයකදී වීඩියෝ සහයක විනිසුරු ක්‍රමය යොදා ගනිමින් දඩුවම් පහරක් පිරිනැමුණු පළමු අවස්ථාව මෙය වේ. තරගයේ 59 වන මිනිත්තුවේදී ක්‍රියාත්මක වූ ප්‍රංශ ක්‍රීඩක පෞල් පොග්බා සිය කණ්ඩායම තුන්වන ගෝලය එක් කලේ තරගයේ වැඩි වාසිය ප්‍රංශය වෙත නතුකර දෙමිනි. එම ගෝලයත් සමගින් ඔහු වාර්තා අතරට එක්වුණේ, 1998 වසරෙන් පසුව ලෝක කුසලාන පාපන්දු තරගාවලියක අවසන් මහා තරගයේදී ගෝලයක් වාර්තා කළ යුරෝපාප්‍රිමියර් ලීග් ක්‍රීඩකයා ලෙසයි. මෙවර ලෝක ශූරයින්ට පිරිනමන රන් කුසලානය ප්‍රංශය සතු බව සනාථ කරමින් කයිලියන් ම්බපේ තරගයේ 65 වන මිනිත්තුවේදී ප්‍රංශයට සිව්වන ගෝලය එක් කළේ ය. එම ගෝලයත් සමගින් 19 වියැති ම්බපේ වාර්තා අතරට එක්වුණේ, ලෝක කුසලාන පාපන්දු ඉතිහාසයේ ගෝලයක් වාර්තා කළ දෙවන යොවුන් ක්‍රීඩකයා ලෙසයි. 1958 වසරේදී 17 වන වියේ පසු වූ සුපිරි බ්‍රසීල ක්‍රීඩක පේලේ මීට පෙර එම වාර්තාවට හිමිකම් කීවේ ය. ක්‍රොඑශියානු පාපන්දු ලෝලීන් තරගයේ බලාපොරොත්තු අත්හැර දමා තිබූ මොහොතක ක්‍රියාත්මක වූ මාරියෝ මැන්ඩ්සුකිච් ප්‍රංශ දැල රකින්නාගෙන් ලබාගත් පන්දුව කෙළින්ම දැල වෙතට යොමු කරමින් 69 වැනි මිනිත්තුවේදී ක්‍රොඒෂියා කන්ඩායමට දෙවන ගෝලය එක් කළේ ය. ඒ සමගින් ලෝක කුසලාන අවසන් මහා තරගයක ප්‍රතිවාදී කණ්ඩායමට ගෝලයක් ලබාදුන් හා සිය කන්ඩායමට ගෝලයක් වාර්තා කළ ලොව දෙවන ක්‍රීඩකයාට හිමි වාර්තාව මැන්ඩ්සුකිච් තමන් සතු කර ගත්තේ ය. කෙසේ වෙතත් එම ගෝලය ජයග්‍රහණය සඳහා ප්‍රමාණවත් නොවූ අතර තරගයේ නියමිත කාලය අවසන් වුණේ ගෝල 4 ට 2 ක් ලෙස 21 වැනි පාපන්දු ලෝක කුසලානයේ ජය ප්‍රංශයට හිමිකර දෙමිනි. 1998 වසරේදී ප්‍රංශය පළමු වරට පාපන්දු ලෝක කුසලානයක් දිනා ගත්තේ ය. මෙම තරගය වාර්තා අතරට එක්වුණේ, 1974 වසරෙන් පසුව අවසන් මහා තරගයක දෙවන අර්දයේදී ගෝල ත්‍රිවයක් වාර්තා වූ පළමු අවස්ථාව ලෙසයි. වත්මන් ප්‍රංශ පුහුණුකරු ඩිඩියර් ඩිස්චැම්ප්ස් වාර්තා අතරට එක් වූයේ, ලෝක කුසලානය දිනූ කණ්ඩායමක ක්‍රීඩකයෙක් පසු කාලීනව ලෝක කුසලානයක් දිනා ගත් කණ්ඩායමක පුහුණුකරු බවට පත් වූ ලොව තුන්වැනි අවස්ථාව සටහන් කරමිනි. ඔහු 1998 වසරේ ලෝක කුසලානය දිනූ ප්‍රංශ කණ්ඩායමේ සාමාජිකයෙකු ලෙස කටයුතු කළේ ය. ඒ අනුව ප්‍රංශය දෙවැනි වරටත් පාපන්දු ලෝක ශූරයින් ලෙස අභිෂේක ලැබී ය. මේ අතර ප්‍රතිවාදී ක්‍රොඒෂියාව වාර්තා අතරට එක් වූයේ 1974 වසරට පසුව ලෝක කුසලාන පාපන්දු තරගාවලියක අවසන් තරගයට සුදුසුකම් ලබා කුසලානය දිනා ගැනීමට අසමත් වූ ලොව පළමු කණ්ඩායම ලෙසයි.
2018-07-15T11:01:20.000Z	මානව හිමිකම් කොමිසමෙන් ජනපතිට ලිපියක්	මානව හිමිකම් කොමිසමෙන් ජනපතිට ලිපියක්	මරණ දඬුවම ක්‍රියාත්මක කිරීමට රජය ගත් තීරණය පිළිබඳව ශ්‍රී ලංකා මානව හිමිකම් කොමිෂන් සභාව ඊයේ සිය මතය පළ කළේ ය. ශ්‍රී ලංකා මානව හිමිකම් කොමිෂන් සභාවේ සභාපති ආචාර්ය දිපිකා උඩගම මහත්මියගේ අත්සනින් ජනාධිපති මෛත්‍රීපාල සිරිසේන මහතාට ලිපියක් යොමු කර තිබේ. අදාළ තීරණය කෙරෙහි ශ්‍රී ලංකා මානව හිමිකම් කොමිෂන් සභාව සිය දැඩි කනස්සල්ල පළ කරන බව එහි සඳහන් ය. - උපුටා ගැනීම - මත්ද්‍රව්‍ය ජාවාරම හේතුවෙන් විශාල සමාජීය ප්‍රශ්ණ ඇතිවන බවත්, මත්ද්‍රව්‍ය ජාවාරම්කරුවන් ඉතා දරුණු සමාජ විරෝධි ක්‍රියාවලියක යෙදෙන පුද්ගලයන් බවත් අපි පිළිගනිමු. නමුත් එය සාර්ථක ලෙස මැඩලීමට හැකි වන්නේ මරණ දඩුවම වැනි දඬුවම් ක්‍රියාත්මක කිරිමෙන් නොව මත්ද්‍රව්‍ය ජාවාරම්කරුවන් කාර්යක්ෂම ලෙස නීතියේ රැහැනට හසුකර ගැනීමත්, ඔවුන් සිදු කර ඇති අපරාධ වලට සරිලන ආකාරයේ වෙනත් බරපතල දඩුවම් පැමිණවීමත් යැයි අප කොමිෂන් සභාවේ මතය වේ. දැනටමත් වරදකරුවන් වී බන්ධනාගාරගත වී ඇති ජාවාරම්කරුවන් බන්ධනාගාරය තුලදීත් එම ජාවාරම්වල යෙදෙන්නේ නම් එයට නිසි පිළිතුර විය යුත්තේ බන්ධනාගාරය තුල ඇති ආරක්ෂක කටයුතු නවීන තාක්ෂණය භාවිත කරමින් තරකිරීමත්. ඊට සම්බන්ධ නිලධාරින් පිළිබඳ විමසිල්ලෙන් සිටිමින් ඔවුන්ට විරුද්ධව නීති මාර්ගයෙන් කටයුතු කිරීමත් වේ. - උපුටා ගැනිම අවසන් - ශ්‍රී ලංකා මානව හිමිකම් කොමිෂන් සභාව සිය ලිපියෙන් වැඩිදුරටත් පෙන්වා දෙන්නේ මත්ද්‍රව්‍ය ජාවාරම ව්‍යාප්ත වීමට ප්‍රධාන සාධකය වන්නේ මහා පරිමාණ ජාවාරම්කරුවන්ට යම් දේශපාලන සබඳතා සහ නීතිය ක්‍රියාත්මක කිරීමේ යම් අංශ වලින් ලැබෙන සහය බවයි. එම හේතු කාරකයන් ආමන්ත්‍රණය නොකොට මරණ දඬුවම ක්‍රියාත්මක කිරීම නිෂ්ඵල බව ද ජනාධිපතිතුමාට යොමු කළ ලිපියේ සඳහන් ය. එමෙන්ම, මරණ දඬුවම ක්‍රියාත්මක නොකිරීම පිළිබඳව ශ්‍රී ලංකාව 2016 වසරේදී එක්සත් ජාතින්ගේ මහා මණ්ඩලය විසින් ඉදිරිපත් කරන ලද යෝජනාවකට පක්ෂව ඡන්දය ප්‍රකාශ කර ඇති බවද මානව හිමිකම් කොමිසම ජනාධිපතිවරයාට යොමු කළ ලිපියෙන් සිහිපත් කර තිබේ.
2018-07-15T10:47:55.000Z	සංවර්ධන ව්‍යාපෘති ගැන ඇමති සජිත්ගෙන් ප්‍රකාශයක්	සංවර්ධන ව්‍යාපෘති ගැන ඇමති සජිත්ගෙන් ප්‍රකාශයක්	සැමට සෙවණ යළි පිබිදෙන උදාගම්මාන වැඩසටහනේ 900 වැනි අදියරය අද සුරියවැව වැලිවැව ප්‍රදේශ‍යේදී පැවැත්විණ. ඒ , එක්සත් ජාතික පක්ෂ නියෝජ්‍ය නායක , නිවාස හා ඉදිකිරීම් අමාත්‍ය සජිත් ප්‍රේමාදාස මහතාගේ ප්‍රධානත්වයෙනි. සවියගම ලෙස නම්කර ඇති මෙම ගම්මානයේ ඉදිකිරීම් සඳහා මුල්ගල තැබුනේ නිවාස හා ඉදිකිරීම් අමාත්‍ය සජිත් ප්‍රේමදාස මහතා අතිනි. ගම්මානය නිවාස 22කින් සමන්විත අතර එහිදී නිවාස හිමිකම් පත් ද ප්‍රදානය කෙරිණ. එහිදී අමාත්‍යවරයා සංවර්ධන ව්‍යාපෘති පිළිබඳව අදහස් පළ කරමින් පැවසුවේ, අවුරුදු 3 සම්පූර්ණ වන විට දෙවුන්දර තුඩු‍වේ සිට පේදුරු තුඩුව දක්වා පැය 24 රේ උදාගම්මාන 100 ආරම්භ කරන බවයි.
2018-07-15T09:58:37.000Z	නිසි විසඳුමක් නොලැබුණොත් ETI ඈවරයි..?	නිසි විසඳුමක් නොලැබුණොත් ETI ඈවරයි..?	ඊ.ඒ.පී සමූහ ව්‍යාපාරයට අයත් ETI මූල්‍ය සමාගමේ මුල්‍ය අර්බුදයට නිසි විසඳුමක් සැත්තැම්බර් මස 30 වෙනිදා ට පෙර නොලැබුණ හොත් එම සමාගම ඈවර කිරිමට සිදුවන බව මහ බැංකුව ප්‍රකාශ කර තිබේ. මහබැංකුවේ නිලධාරීන් සමග පැවති සාකච්ඡාවකදී සමාගමේ තැන්පත්කරුවන් වෙත මේ බව පවසා ඇතැයි සඳහන් ය. මේ අතර ඊ.ටී. අයි. මුදල් තැන්පත්කරුවන් හා එහි අධ්‍යක්ෂ මණ්ඩලයේ සාමාජිකයින් අතර හමුවක් ඊයේ ඊ.ටී.අයි. ප්‍රධාන කාර්යාලයේදී පවත්වා තිබේ. එහිදී තැන්පත්කරුවන් කිහිප දෙනෙකු පළ කළ අදහස් පහතින්.. ''අපේ සල්ලි මංකොල්ල කැවා ටයි කොට් දාගෙන හොරකම් කළා. අර අඹ ගෙඩ්යක් පොල් ගෙඩ්යක් හොරකම් කළාම ගෙනිහින් හිරේ දාන්න පුළුවන්නමි ටයි කොට් දාගෙන අපේ සල්ලි හොරකම් කරපු වන් ආරක්ෂා කැරනවා. මොක්කද මේ ආණ්ඩුවේ තේරුම'' ''කම්ටුවත් ETI එකත් මහ බැංකුවත් සියල්ල කරන්නේ බොරුව මේ නිසා මේ ජනතාව අසරණ තත්වයට පත්වෙලා තියෙන්නේ. දැන් ජනාවරියේ ඉදලා මේ ජනතාව මේහේ ඇව්ල්ලා දුක් විඳිනවා. මිනිස්සුන්ට ඉන්න හිට්න්න තැනක් නැහැ'' ''මට දැනේන විදිහට මේ අය 17 වෙනිදා අපරාධ පරීක්ෂණ දෙපාර්තමේන්තුවෙන් උසාවි ඉදිරිපත් කරන්න යනවා. ඒ උසාවියට ඉදිරිපත් කිරිමේදි තැන්පත්කරුවන් වෙනුවෙන් කියලා යමි කිසි ප්‍රකාශයක් ඉදිරිපත් කරන්න තමා උත්සහ කරන්නේ. ඒ කියන්නේ තැන්පත් කරුවන් මේහේම එක්ඟවුණා'' ETI මූල්‍ය සමාගමේ තැන්පත්කරුවන් 25000කට අධික ප්‍රමාණයක් සිටින බව සඳහන් ය. මෙහි තැන්පත් කර ඇති වත්කම රුපියල් කෝටි 3600ක් පමණ වන තැන්පත්කරුවෝ පවසති. ETI ෆිනෑස් සමාගම ඇතුළු සමස්ත බැංකු නොවන මූල්‍ය ආයතන නියාමනය කෙරෙනු ලබන්‍නේ, ශ්‍රී ලංකා මහ බැංකුවේ බැංකු නොවන මූල්‍ය ආයතන අධීක්ෂණ දෙපාර්තමේන්තුව විසිනි. ඊට අදාළ රෙගුලාසිවලට අනුව මූල්‍ය ආයතන අධීක්ෂණය, වාර්ෂික ආදායම් වියදම් වාර්තා කැඳවීම වැනි නියාමන කටයුතු සිදු විය යුතුයි. මේ වන විට ETI මූල්‍ය සමාගමේ පවතින මුල්‍ය අර්බුදය විසඳීම සඳහා නව ආයෝජකයෙකු පැමිණි තිබෙන බවට තොරතුරු වාර්තා වේ. ඒ සඳහා ඩොලර් මිලියන 75 ක ආයෝජනයක් යොදවන බවට ද වාර්තා වේ. ඉන් ඩොලර් මිලියන 32ක් මේ වන විට ලැබි ඇති බව ද සඳහන් ය. එම මුදලින් තැන්පත්කරුවන්ට 10%ක් ගෙවා ඇති බවට ද වාර්තා වේ. වාණිජ බැංකු හා ලියාපදිංචි මූල්‍ය ආයතන අධීක්ෂණය හා නියාමනය සිදුකිරීමේ වගකීම පැවරී ඇත්තේ ශ්‍රී ලංකා මහ බැංකුවටයි. ETI මූල්‍ය ආයතනය බංකොලොත් වූයේ මහබැංකුවේ නිසි අධීක්ෂණයක් නොමැති වීම හා තැන්පත්කරුවන්ගේ මුදල් නිසි කළමනාකාරීත්වයකින් තොරව වෙනත් ව්‍යාපාර කටයුතු සඳහා යෙදවීම හේතුවෙනි. එහි ප්‍රතිඵලය වූයේ අති විශාල තැන්පත්කරුවන්ට පිරිසකට තමන් ආයෝජනය කළ මුදලවත් හිමිනොවීමයි. ආණ්ඩුව තැන්පත්කරුවන්ට සහන ලබාදීම සඳහා ඉදිරිපත්වූයේ ඉන් අනතුරුව ය. දැන් ආයෝජකයෙකු ඉදිරිපත්ව සිටින අතර එහි පළමු අරමුණ විය යුත්තේ ආයෝජනය කළ මුදල තැන්පත්කරුවන් අතට පත්කිරීමයි . එසේ නොමැතිව එම මුදල් නැවත ETI ආයතනයේ හිමිකරුවන් අතට හෝ වෙනත් මාධ්‍ය ආයතන , ව්‍යාපාර ගොඩනැගීමට යෙදවීමෙන් තැන්පත්කරුවන්ගේ අරමුණු ඉටු නොවේ. සිය වගකීමෙන් බැහැර වූ මහබැංකුවේ නිලධාරී මහත්ම මහත්මියණි, මෙවන් විපත් ඔබේ පවුලේ කෙනෙකුට සිදුවූවා නම් තත්ත්වය කෙබදු වේ ද ? ජනතාව රැවටීම නතර කර හැකි ඉක්මනින් තැන්පත්කරුවන්ගේ මුදල් යළි ඔවුන් වෙත ලබාදීමට වහා පියවර ගන්න.
2018-07-15T09:46:14.000Z	ලොව රටවල් ණය උගුලේ හිර කරන චීන ව්‍යාපෘති	ලොව රටවල් ණය උගුලේ හිර කරන චීන ව්‍යාපෘති	ස්වෛරී රාජ්‍යයන් දෙකක් අතර සිදුවන ණය ගැනීම් සාමාන්‍ය ණයක් ලෙස සැලකුණ ද චීනය බොහෝ රටවල් සඳහා ක්‍රියාත්මක කරන ණය නිකුතු උගුලක් බවට පරිවර්තනය වන බව ඇතැම් ආර්ථික විශ්ලේෂකයන්ගේ මතයයි. ඉකුත් සිකුරාදා කොළඹදී පැවති උත්සවයකදී චීනයේ ඉන්දීය හා ශාන්තිකර සාගර කලාපීය මූල්‍යෝපාය සම්බන්ධයෙන් අග්‍රාමාත්‍ය රනිල් වික්‍රමසිංහ මහතා අදහස් පළ කළේ ය. "ඉන්දීය හා ශාන්තිකර සාගර කලාපය තුළ තම යාන්ත්‍රණය පවත්වාගෙන යෑම අත්‍යවහ්‍ය වී ඇති බැවින් ඒ සදහා වන තම මූල්‍යඋපාය වැඩි අවධානමකට ලක්වී ඇති බව චීනය දකිනවා .දැන් අපිත් මේකට ගොදුරු වෙලා ඉන්නේ හම්බන්තොට වරාය නිසා . චීනයත් එක්ක අපි එළඹිලා ඉන්න ගිවිසුම අනුව චීනයේ වෙලද නැව් ආවට වරායේ ආරක්ෂාව තියෙන්නේ අපේ ආරක්ෂක අංශ භාරයේ . ඒක පිලිගෙන තියෙනවා .දැන් අපේ දකුණු නාවුක සේනාංකය ගාල්ලෙන් හම්බන්තොටට විතැන් වෙලා ඉන්නේ . ඒ වගේම අපි අපේ නාවික හමුදාවට කියලා තියෙනවා මේ මුහුදු කලාපයේ සබ්මැරීන් වගේ දේවල් ක්‍රියාත්මක වනවාද කියලා හොයලා බලන්න කියලා . වෙරල ආරක්ෂ නැව් ගණනාවක් අපි යොදවලා තියෙන්නේ . අපි තහවුරු කරලා තියෙන්නේ අපිට හම්බන්තොට වරාය සම්බන්ධයෙන් වගකියන්න පුළුවන් කියලා. එහෙම නැතුව හම්බන්තොට වරාය අපි චීනයට නාවික හමුදා මූලස්ථානයක් විදිහට පාවිච්චි කරන්න දෙන්නේ නැහැ" අගමැතිවරයා එසේ ප්‍රකාශ කළ ද චීනයේ අරමුදල් මත ශ්‍රී ලංකාව තුළ ක්‍රියාත්මක වන ව්‍යාපෘති දෙස බැලීමේදී ඒවා ණය මිස ආධාර නොවන බව පෙනී යයි. සාමාන්‍ය අවබෝධයක් ඇති ඕනෑ ම කෙනෙකුට එය වටහා ගත හැකියි. හම්බන්තොට චීන ආණ්ඩුවේ ආනයන හා අපනයන බැංකුවෙන් මුලින්ම ලබාගත් විශාලතම ණය මුදල වන මෙහි වටිනාකම අමෙරිකානු ඩොලර් මිලියන 307කි. මෙම ණය මුදල ලබාගැනීමේදී බීජිං පාලනය විසින් තෝරාගත් චයින් සමාගම නමැති සමාගමට ඉදිකිරීම් කොන්ත්‍රාත්තුව ලබාදීමට ශ්‍රී ලංකාව එකඟ වේ. ශ්‍රී ලංකා ආණ්ඩුව හම්බන්තොට ඉදිකෙරුණු මෙම වාරාය අමෙරිකානු ඩොලර් බිලියන 1.12 කට 99 අවුරුද්දක් සදහා චීනයට බදු දෙන්නේ , අපි රටක් විදිහට මුහුණපා සිට බරපතළ ණය මුදලෙන් ගොඩ ඒමටයි. මධ්‍යම අධිවේගී මාර්ගය ඉකුත් මැයි මාසයේදී මධ්‍යම අධිවේගී මාර්ගය ඉදිකිරීම් සඳහා චීන ආණ්ඩුව ශ්‍රී ලංකාව වෙනුවෙන් අනුමත කළ ණය මුදල අමෙරිකානු ඩොලර් බිලියන 1කි. යටිතල පහසුකම් ව්‍යාපෘති 2017 වසර වෙනුවෙන් වාරිමාර්ග , ජල සම්පාදන හා මාර්ග ක්ෂේත්‍රෙය් යටිතල පහසුකම් ව්‍යාපෘති තුනක් වෙනුවෙන් අමෙරිකානු ඩොලර් මිලියන 492 සහන ණය ශ්‍රී ලංකාවට ලබාදීමට චීන ආනයන අපනයන බැංකුව එකගත්වය පලකර තිබිණ. 1. ඉන් අමෙරිකානු ඩොලර් මිලියන 147 ක් ලබාදෙන්නේ තල්පිටිගල ජලාශ ව්‍යාපෘතිය ක්‍රියාත්මක කිරීමට අදාල මිලදීගැනීම් කිරීම සඳහායි . 2. අමෙරිකානු ඩොලර් මිලියන 90ක් මාතර සිට හම්බන්තොට දක්වා දකුණු අධිවේගී මාර්ගය ඉදිකිරීමේ ව්‍යාපෘතියේ සිවිල් වැඩකටයුතු අධීකරණයට හා සැලසුම් සමාලෝඡනය කිරීම සඳහා ලබා දී තිබේ. 3. අදාළ ණය මුදල අමෙරිකානු ඩොලර් මිලියන 254ක් ලබාදෙන්නේ , මහනුවර උතුර - පාතදුම්බර ඒකාබද්ධ ජල සම්පාදන ව්‍යාපෘතියක් සඳහායි. කෙන්යානු සෙනට් සභික මුටූලා කිලෝන්සෝ ජූනියර් ඉකුත්දා එරට ජාතික මන්ත්‍රණ සභාව අමතමින් චීනය ව්‍යාපෘතිවලට මුවාවෙමින් ණය උගුල් රාජ්‍ය තාන්ත්‍රිකභාවයක් ක්‍රියාවට නංවමින් සිටින බව අවධාරණය කළේ ය. "කෙන්යානුවන් ලවා කරවාගත හැකි ඇතැම් කටයුතු වෙනුවෙනුත් චීනය රැකියා බලපත්‍ර ලබාදෙනවා . ඉංග්‍රීසි වචනයක්වත් කතා කර ගත නොහැකි චීන අය ගේට්ටු මුරකරද්දී , කෙන්යානුවෝ රස්සා නැතුව හූල්ලනවා . ඔබලා මොනවද ඔබේ සගයන් ගැන කියන්නේ ? වහාමමේ ගැටළුවේ ගැඹුරටම ගිහින් බලන්න . අපිට සිලිං මිලියනයකින් දවස ගෙවා ගන්න පුළුවන්ද ? මොනව ද ඔබලා කියන්නේ? සියාරාලියෝන්වල සහ ශ්‍රී ලංකාවේ වරායන්වලට වෙච්ච වැඩේ තමයි මෙහෙත් වෙන්න යන්නේ . අපි අපේ ජාතික නිධානය මේ මිනිස්සුන්ට විකුණන්න යනවා.. අපේ ණයවලින් 66%ක් නිසා චීනය පෝසත් වෙනවා. ඒගොල්ලෝ පාසලක් දෙකඩ කරා. ඒක මැද්දෙන් රේල් පාරක් දාලා. පාසල විනාශ වුණා. මේ මිනිස්සු තාම ඒක අලුත්වැඩියා කළේ නැහැ. මේ ක ගැන පැමිණිලි කරන්න ගියහම ඒ අය සිලිං ලක්ෂ 2 සිට 3 දක්වා අල්ලස් දීලා තියෙනවා. ගුරුවරුන්ට . අපි අර්බුදයක ඉන්නේ. අපි මේ විදිහට චීනයට විකුණන් ගියොත් , හිඟාකන්න ගියොත් ඉතිහාසය මහා කෘර විදිහට අපිව විනිශ්චයට බදුන් කරාවි.. ''
2018-07-15T09:12:19.000Z	හමුදාපතිගෙන් නිවේදනයක්...	හමුදාපතිගෙන් නිවේදනයක්...	ශ්‍රී ලංකා යුද්ධ හමුදාව කිසිසේත්ම ජාතික ආරක්ෂාවට තර්ජනයක් වන අයුරින් කටයුතු නොකරන බව යුද හමුදාපති ලුතිනන් ජනරාල් මහේෂ් සේනානායක මහතා අවධාරණය කරයි. නිවේදනයක් නිකුත් කරමින් හමුදාපතිවරයා පෙන්වා දෙන්නේ වගකිව යුතු හමුදාවක් ලෙස කිසිදු හමුදා කඳවුරක් වසා දැමීම ක්‍රියා නොකරනු ඇති බවයි . උතුරේ හමුදා කඳවුරු ඉවත් කිරීම පිළිබඳව පළ වන මාධ්‍ය වාර්තාවලට අදාළව යුද හමුදාවේ මතය ප්‍රකාශ කිරීම සඳහා නිවේදනයක් නිකුත් කර තිබේ. හමුදාපතිවරයා පෙන්වා දෙන්නේ, යථායෝග්‍ය ප්‍රමාණකරණය කිරීම යටතේ පාලනමය රාජකාරී සඳහා යොදවා සිටින බට පිරිස් ඉන් මුදවා වැඩි ප්‍රතිඵලයක් ලැබෙන පරිදි එම පිරිස ක්ෂේත්‍ර රාජකාරී සඳහා යෙදවීමට කටයුතු යොදා ඇති බවයි. එම ක්‍රියාවලිය මගින් හමුදාවේ කාර්යක්ෂමතාව දැනට වඩා දෙගුණයකින් පමණ වැඩි කර ගත හැකි බව පෙන්වා දෙන හමුදාපතිවරයා කිසිදු යුද හමුදා කඳවුරක් වසා දැමීම සිදුනොවන බව අවධාරණය කර සිටී. අසත්‍ය මාධ්‍ය වාර්තා මගින් බලඇණි වසා දමන බවත් ඉන් විශාල අනාරක්ෂිත තත්ත්වයක් උතුරු නැගෙනහිර උද්ගත වන බවට එල්ලවන චෝදනා ප්‍රතික්ෂේප කරන හමුදාපතිවරයා පවසන්නේ , සිදුවන්නේ බල ඇනි වසාදැමීමක් පවතින බලඇණි යටපත් කිරීමක් පමණක් බවයි . එලෙස යටපත් කරන බලඇණිවල මානව හා භෞතික සම්පත් අනෙකුත් බලඇනි අතර සමානුපාතික බෙදාහැරීම පමණක් සිදුවන බව මෙම නිවේදනයේ වැඩිදුරටත් සඳහන් ය.
2018-07-15T08:49:04.000Z	මුහුදු වෙරළෙනු ත් හෙරොයින් මතුවෙයි	මුහුදු වෙරළෙනු ත් හෙරොයින් මතුවෙයි	කන්තලේ සේරුනුවර සීනන්වේලී මුහුදු තීරයේ තිබී හෙරොයින් කිලෝ ග්‍රෑම් 1යි ග්‍රෑම් 416 කට ආසන්න ප්‍රමාණයක් හමුවී තිබේ. පොලීසිය සඳහන් කළේ, ලද තොරතුරකට අනුව කළ වැටලීමකදී මුහුදු වෙරළේ වළ දමා තිබියදී හෙරොයින් අඩංගු පාර්සල් 05ක් සොයා ගත් බවයි. ඒවායේ වටිනාකම රුපියල් මිලියන 16 කට අධිකයි. සොයා ගත් මත්ද්‍රව්‍ය තොගය පිළිබඳ වැඩිදුර විමර්ශන ක්‍රියාත්මක බව පොලීසිය සඳහන් කළේ ය.
2018-07-15T08:31:44.000Z	ජනපතිවරණ අපේක්ෂිකාව ශිරන්ති දැයි, ඇසූ පැනයට මහින්ද දුන් පිළිතුර	''පිස්සු කතා කරන්න එපා..."	COLOMBO (News 1st) : හෙට දිනයේ පළමු නඩු කටයුත්ත විභාගයට ගැනෙන විශේෂ අධිකරණය පිහිටුවා ඇත්තේ, දේශපාලනික අවශ්‍යතාව මත බව හිටපු ජනාධිපති මහින්ද රාජපක්ෂ මහතා පවසයි. නෑ මම කියන්නේ විශේෂ අධිකරණ ඕනි නෑ .මගේනම් මතය තියන අධිකරණවලට පුළුවන් ඒ ශක්තිය තියනවා. දැන් මේකේ ප්‍රමුඛත්වය දීලා තියෙන්නේ දේශපාලන වුවමනාවට.දේශපාලන හතුරන්ගෙන් පළි ගැනීමට.ඒකනේ කරන්නේ. ඉතින් ඊට වඩා කියලා වැඩක් නෑනේ මේ ආණ්ඩුව ගැන. හිටපු ජනාධිපතිවරයා මේ බව පැවසුවේ, අද පිළියන්දලදී ශ්‍රී විද්‍යාශාන්ති මහා පිරිවෙන් විහාරස්ථානයේ ඉදිකිරීම් කටයුතු නිරීක්ෂණය කිරීමෙන් පසු මාධ්‍යවේදියෙකු නැගූ ප්‍රශ්නයවකට පිළිතුරු ලෙසයි. මෙහිදී මාධ්‍යවේදීන් තවදුරටත් හිටපු ජනපතිවරයාගෙන් ඉදිරි ජනාධිපතිවරණ අපේක්ෂකයා සම්බන්ධයෙන් ප්‍රශ්න කර සිටියේ ය. මාධ්‍යවේදියා : ඒ කිව්වේ මොකක්ද අපි අහන ප්‍රශ්න ද? හිටපු ජනපති : නෑ ඔබතුමාලත් ප්‍රශ්න අහනවානේ. මාධ්‍යවේදියා : ඔබතුමා හරි වැරදියි හිටපු ජනපති : මොකක්ද? මාධ්‍යවේදියා : ලොකු හාමුදුරුවෝ දන්නවා හරියටම ඊළඟ ට ඉදිරිපත් වෙන්නේ කවු ද කියලා.ගෝඨාභය රාජපක්ෂ මහත්තයා ආවාම කරගන්නවා කිව්වා.ඇයි ඔබතුමා හාමුදුරුවන්ට කිව්වේ හොරෙන් අපිට කියන්නේ නැතුව? හිටපු ජනපති : නෑ මන් කාටවත්ම ඒවා තාම කිව්වේ නෑ හාමුදුරුවන්ට කිව්වේත් නෑ මාධ්‍යවේදියා : හාමුදුරුවෝ කිව්වානේ ගෝඨාභය මහත්තයා ආවාම අපි මේක කරගන්නවා කියලා? හිටපු ජනපති : මම ආවාම ගෝඨාභය මහත්තයාට කරන්න පුළුවන්නේ වැඩ. මාධ්‍යවේදියා :ආ එහෙම එකකුත් තියනවා ? හිටපු ජනපති : එහෙම එකකුත් තියනවා. නෑ නෑ නෑ මාධ්‍ය වාර්ථා පලකළා මහත්මිය ජනාධිපතිවරයට ඉදිරිපත් වෙනවා කියලා මෙහිදී ඉදිරි ජනපතිවරණයට ශිරන්ති රාජපක්ෂ මහත්මිය ඉදිරිපත් කරන බවට පළ වන මාධ්‍ය වාර්තා සම්බන්ධයෙන් මාධ්‍ය වේදීන් නැගූ පැනයට හිටපු ජනපති ලබා දුන්නේ මෙවන් පිළිතුරුකි. '' පිස්සු පිස්සු කතා කරන්න එපා...''
2018-07-15T07:59:34.000Z	දූෂණ නඩු කඩිනම් කරන විශේෂ මහාධිකරණයේ පළමු නඩු විභාගය හෙට	විශේෂ මහාධිකරණයේ පළමු නඩු විභාගය හෙට	රාජ්‍ය මුදල් අවභාවිත කිරීම හා අල්ලස් දූෂණ හා අක්‍රමිකතා සොයා බලා නීතිය ක්‍රියාත්මක කිරීම සඳහා පිහිට වූ විශේෂ මහාධිකරණයේ පළමු නඩු විභාගය හෙට ආරම්භ වන බව සන්ඩේ ටයිම්ස් පුවත්පත වාර්තා කරයි. හිටපු ජනාධිපති කාර්ය මණ්ඩල ප්‍රධානී ගාමිණි සෙනරත් හා ශ්‍රී ලංකා රක්ෂණ සංස්ථාවේ හිටපු කළමනාකාර අධ්‍යක්ෂ පියදාස කුඩබාලගේ යන අයට විරුද්ධව ගොනු කළ චෝදනා හෙට විශේෂ මහාධිකරණයේ පළමු නඩු කටයුත්ත ලෙස විභාග කිරීමට නියමිතයි. ශ්‍රී ලංකා රක්ෂණ සංස්ථාවේ අරමුදල්, ආයෝජන ව්‍යාපෘතියක් ලෙස හයට් හෝටල් ව්‍යාපෘතියට යෙදවීමේදී සිදුවූ බව කියන මූල්‍ය අක්‍රමිකතා සම්බන්ධයෙන් මොවුන් දෙදෙනාට චෝදනා එල්ල වේ. සන්ඩේ ටයිම්ස් වාර්තාවට අනුව රාජ්‍ය නිලධාරීන්, බැංකුකරුවන්, ව්‍යාපාරිකයින්, ඒජන්තවරුන් විසින් සිදුකරන ලද බවට චෝදනා එල්ල වන රාජ්‍ය මුදල් අවභාවිත කිරීම හා අක්‍රමිකතා සොයා බැලීමට මෙම විශේෂ මහාධිකරණය පිහිටුවා තිබේ. නීතිපති දෙපාර්තමේන්තුව උපුටා දක්වමින් පුවපත් වාර්තාවේ දැක්වෙන්නේ අදාළ පැමිණිලි විභාග කිරීම සඳහා 100කට අධික නීතිඥ මඩුල්ලක් බඳවාගෙන ඇති බවයි. මහාධිකරණ විනිසුරු මඩුල්ලට මහාධිකරණ විනිසුරුවරුන් වන සම්පත් අබේකෝන්, සම්පත් විජේරත්න හා චම්පත් ජානකී රාජරත්න යන අය පත්කර ඇති බව සඳහන් ය.